দ্বৈত-গানে কখনো দেখা যাবে_না!? নোবেলকে..?? - International News Paper\nনিজের পরিকল্পনা নিয়ে ধীরে ধীরে এগিয়ে যাচ্ছেন নোবেল। সঙ্গে রয়েছেন আরও চারজন। চারজনের কারও বিখ্যাত হওয়ার ইচ্ছা নেইরোবাবর একটি জাতীয় দৈনিককে দেয়া সাক্ষাৎকারে\nনোবেল বলেন, আগেও গান নিয়ে ছিলাম, এখনো আছি, গান নিয়ে আগামীতেও থাকব।চারজনকে সঙ্গে নিয়ে এলআরবি, মাইলস, নগরবাউলের মতো কিছু একটা করতে যাচ্ছেন নোবেল। ইতোমধ্যে প্রথম পদক্ষেপ শুরু করেছেন তিনি।\nনোবেল বলেন, একক শিল্পী হিসেবে নয়, ব্যান্ড নিয়েই থাকতে চাই। দ্বৈত গানে কখনো দেখা যাবে নানিজের পরিকল্পনা নিয়ে ধীরে ধীরে এগিয়ে যাচ্ছেন নোবেল। সঙ্গে রয়েছেন আরও চারজন। চারজনের কারও বিখ্যাত হওয়ার ইচ্ছা নেই।তিনি বলেন, এলআরবি, মাইলস, নগরবাউলের মতো কিছু একটা করতে চাই। আমি আমার মতো এগিয়ে যাবো। আরও চারজনকে সঙ্গে করে নিয়ে যাওয়ার চেষ্টা করবো। তাদের কারোরই জনপ্রিয় হওয়ার শখ নেই। আমরা ভালো সংগীত করতে চাই। ভালো গান করতে চাই।\nএই পরিকল্পনার প্রথম পদক্ষেপ হিসেবে কিছুদিনের মধ্যে সিঙ্গেল প্রকাশিত হবে জানিয়ে তিনি বলেন, বড় একটা কিছু করবো। সবাই আমার নতুন একটা গানের জন্য অপেক্ষা করছে।নোবেল বলেন, একক শিল্পী হিসেবে নয়, ব্যান্ড নিয়েই থাকতে চাই। দ্বৈত গানে কখনো দেখা যাবে না।\n‘সা রে গা মা পা’ প্রতিযোগিতার মধ্য দিয়ে ভারতের কলকাতা আর বাংলাদেশে দারুণ পরিচিতি এবং জনপ্রিয়তা পেয়েছেন মাঈনুল আহসান নোবেল। তাঁকে বলা হয় ‘বিস্ময় বালক’। এই বিশেষণটি বেশির ভাগ সময়ই এসেছে প্রতিযোগিতার বিচারকদের কাছ থেকে। তবে তাঁদের উচ্ছ্বাস এবং দর্শকের ভোটে এগিয়ে থাকলেও গানের প্রতিযোগিতায় শেষ পর্যন্ত প্রথম হতে পারেননি এই তারকা। তাঁকে তৃতীয় হয়েই […]


রোগীদের মৃত্যু দেখছে বেসরকারি হাসপাতাল! - বিবিধ - দৈনিকশিক্ষা\nকরোনা ভাইরাসের সঙ্গে চিকিৎসাযুদ্ধে গোটা পৃথিবী ব্যস্ত। অনেক দেশের চিকিৎসক অবসর ভেঙে চিকিৎসাসেবায় ফিরেছেন। মানুষের সেবার মহান ব্রত নিয়ে তাঁরা নিজেদের জীবনের ঝুঁকি নিয়েছেন। কিন্তু বাংলাদেশের অবস্থা অনেকটাই বিপরীত। চট্টগ্রামের অবস্থা আরও শোচনীয়। বেসরকারি হাসপাতালগুলোয় চিকিৎসক, নার্সসহ অন্য কর্মীদের উপস্থিতি কমেছে আশঙ্কাজনক হারে। উপস্থিতির গড় হার ১৫ শতাংশের মতো। এ অবস্থায় চট্টগ্রামের চিকিৎসাব্যবস্থা কার্যত অচল হয়ে পড়েছে। একই সঙ্গে সরকারি হাসপাতালগুলোয় চিকিৎসকদের উপস্থিতি কমেছে বলেও তথ্য পেয়েছেন গোয়েন্দা কর্মকর্তারা। এ বিষয়ে একটি প্রতিবেদন পাঠানো হয়েছে উচ্চপর্যায়ে। দেশব্যাপী চিকিৎসাসেবা বিঘ্নিত হওয়ায় মাঠ পর্যায়ের রিপোর্ট দেশের শীর্ষ মহলের কাছে পৌঁছেছে। সোমবার (৬ এপ্রিল) কালের কণ্ঠ পত্রিকায় প্রকাশিত এক প্রতিবেদনে এ তথ্য জানা যায়। প্রতিবেদনটি লিখেছেন এস এম রানা।\nপ্রতিবেদনে আরও জানা যায়, চট্টগ্রামের একটি গোয়েন্দা সংস্থার কর্মকর্তারা প্রায় প্রতিদিনই বেসরকারি হাসপাতালের চিকিৎসক-নার্সসহ অন্য স্বাস্থ্যকর্মীদের তথ্য সংগ্রহ করছেন। সেই রিপোর্ট চূড়ান্ত করে পাঠানো হচ্ছে উচ্চপর্যায়ে। এমন একটি রিপোর্ট প্রতিবেদকের হাতে এসেছে।\nগোয়েন্দা কর্মকর্তারা বলছেন, চট্টগ্রাম নগরীতে সাধারণ সর্দি-কাশির চিকিৎসাও হচ্ছে না। প্রায় সব বেসরকারি হাসপাতালই হাত গুটিয়ে বসে আছে। দেশের এই চরম দুঃসময়ে চিকিৎসাব্যবস্থা কার্যত অচল করে দিয়েছে।\nগত ২ এপ্রিল সাধারণ জ্বরে আক্রান্ত হয়ে হালিশহর এলাকার এক বাবা তাঁর শিশু সন্তানকে জ্বরের চিকিৎসা করাতে না পেরে হতাশ হয়ে যান কোতোয়ালি থানায়। কোতোয়ালি থানার ওসি মোহাম্মদ মহসিন এ বিষয়ে সহযোগিতা চেয়ে ফোন করেন নগর পুলিশের উপকমিশনার আবদুল ওয়ারিশকে। তিনি ফোন করেন চট্টগ্রাম জেলা সিভিল সার্জন ডা. শেখ ফজলে রাব্বিকে। শেষ পর্যন্ত সিভিল সার্জনের পরামর্শে শিশুটিকে চট্টগ্রাম জেনারেল হাসপাতালে নিয়ে যায় পুলিশ। সেখানে শিশুটির চিকিৎসা হয়।\nআবার সীতাকুণ্ডের বাসিন্দা এক নারী ছিলেন নগরীর মেহেদীবাগ এলাকার ন্যাশনাল হাসপাতালে চিকিৎসাধীন। হাসপাতাল কর্তৃপক্ষ তাঁকে চিকিৎসা দিতে অপারগতা প্রকাশ করে আইসিইউ থেকে নামিয়ে দেয়। এরপর গত বুধবার রাতে ওই নারীর মৃত্যু হয়। মৃত্যুর পর পরীক্ষায় জানা গেল, ওই নারী করোনা আক্রান্ত ছিলেন না। একইভাবে গত শুক্রবার রাতেও পতেঙ্গা থানার এক নারীর মৃত্যু হয় চিকিৎসার অভাবে। ওই নারীর সন্তান নানাভাবে চেষ্টা করেও চট্টগ্রামের বেসরকারি হাসপাতালে মায়ের চিকিৎসা করাতে পারেননি। একইভাবে হাটহাজারী উপজেলার বাসিন্দা আরেক নারীর মৃত্যুও হয় চিকিৎসার অভাবে। এই দাবি ওই নারীর স্বজনদের। এভাবে বেসরকারি হাসপাতালগুলো চিকিৎসাব্যবস্থা অঘোষিতভাবে বন্ধ করে দেয়ায় চট্টগ্রামে প্রতিদিনই বিনা চিকিৎসায় রোগীর মৃত্যু হচ্ছে। এ অবস্থায় চট্টগ্রামের একটি গোয়েন্দা সংস্থা প্রতিটি হাসপাতালে গিয়ে জরিপ করেছে। কোন হাসপাতালে কতজন চিকিৎসক-নার্সসহ অন্যান্য পদে কর্মরত আছেন, ডিউটিতে কতজন উপস্থিত আছেন, সেই তথ্য নেয়া হচ্ছে।


টাকা ছাপানোর অধিকার শুধু কেন্দ্রের, রাজ্যের নেই কেন? | দৈনিক তৃতীয় মাত্রা\nটাকা ছাপানোর অধিকার শুধু কেন্দ্রের, রাজ্যের নেই কেন?\nপ্রকাশের সময়: ১২:২০ অপরাহ্ণ - সোমবার | জুন ১৫, ২০২০\nপশ্চিমবঙ্গের ঐতিহাসিক দুর্দিনের সময় নতুন করে কেন্দ্র ও রাজ্যের আর্থিক সম্পর্ক নিয়ে দু’-চার কথা বলা প্রয়োজন। এ বিষয়ে কেন্দ্রীয় সরকারের ভূমিকা কী হওয়া উচিত, সে বিষয়েও কতগুলো কথা স্পষ্ট করে বলার দরকার আছে। বিশেষ করে তাদের অর্থনৈতিক এবং নীতিগত পদক্ষেপের যৌক্তিকতা পরিষ্কার হওয়া উচিত।\nসংবিধান অনুসারে ভারত একটি যুক্তরাষ্ট্র। কিন্তু, কার্যক্ষেত্রে দেখা যাচ্ছে কেন্দ্র হয়ে উঠছে রাজ্যগুলোর মহাজন। কোভিড-১৯ হোক বা আমপান, যে কোনও প্রশ্নেই রাজ্যগুলিকে কেন্দ্রের সামনে হাত পেতে দাঁড়াতে হচ্ছে। একাধিক রাজ্য এই বিষয়টি নিয়ে আপত্তি করেছে, কিন্তু কেন্দ্রের কোনও হেলদোল নেই।\nসমস্যাটির একেবারে সহজ ও সর্বজনবোধ্য চেহারাটি খানিকটা এই রকম— কেন শুধু কেন্দ্রের সরকার টাকা ছাপাতে পারে কিন্তু রাজ্য সরকার তা পারে না? যদি কেন্দ্রের সরকার ১০০টি নতুন টাকা ছাপাতে পারে, তা হলে রাজ্যগুলোর সে টাকার ভাগ পাওয়া উচিত। রাজ্যগুলো অন্য দেশের অংশ নয়। অর্থনীতির ভাষায় এর মানে হল যে, রাজ্যগুলো প্রয়োজনে সরাসরি আরবিআই থেকে ধার করতে পারে। নতুন বন্ড বা ঋণপত্র দিয়ে। এর পরিবর্তে আরবিআই নতুন নগদ টাকায় ধার দেবে, ঠিক যেমন ভাবে কেন্দ্রীয় সরকারকে দেয়। সেটা এখন হয় না। অর্থাৎ রাজ্যগুলো নতুন টাকা পেতে পারে না, কেন্দ্রীয় সরকার পারে। এই ক্ষমতাটা আকস্মিক মহাবিপদের সময় রাজ্যগুলোর হাতেও থাকা উচিত। কেন্দ্র বেশি বুদ্ধিমান তাই ঠিক করে ছাপানো টাকা ব্যবহার করতে পারে, আর রাজ্যগুলো বোকা ও দুষ্ট ছোট ভাই বলে সেটা পারে না, এ রকম একটা খেলো যুক্তি আশা করি কেউ দেবেন না।\nকেন্দ্র সম্প্রতি ‘স্টেট ডিজ়াস্টার রিস্ক ম্যানেজমেন্ট’ তহবিল থেকে রাজ্যগুলোকে ১১,০০০ কোটি টাকা দিয়েছে। প্রশ্ন উঠতে পারে, টাকাটা এল কোথা থেকে? কেন্দ্র কী ভাবে ২০ লক্ষ কোটির আর্থিক প্যাকেজের টাকা জোগাচ্ছে? কোথা থেকে টাকাটা জোগানো হচ্ছে? কেন্দ্রের রোজগারে নিশ্চিত ভাটা পড়েছে— তা হলে কী ভাবে রাজকোষ ঘাটতি সামাল দিচ্ছে? কী অর্থে কেন্দ্র আর্থিক ভাবে আত্মনির্ভর? সেটা কখনও কোনও ধরনের কেন্দ্রীয় প্রতিবেদনে উঠে আসে না। কেউ আজ অবধি বলেননি যে আর্থিক ক্ষমতায় একটি বামনসম দেশ হয়েও আমরা কী ভাবে আমেরিকা আর জাপানের মতো জাতীয় আয়ের সমান সমান অনুপাত করোনা মোকাবিলায় খরচ করছি। সেটা কেউ বোঝাতে চান না বা পারেন না। কেন্দ্রের খরচার জন্য হাতে যে টাকা থাকা উচিত, তার উৎসমুখ ঠিক কোথায়?\nএ রাজ্যের অর্থমন্ত্রী বলছেন কেন্দ্রের প্যাকেজের মধ্যে ১০ লক্ষ কোটি টাকা পুরনো হিসেবের টাকা। তার সত্যাসত্য গভীর ভাবে বিশ্লেষণ না করেও বলা যায় যে নিশ্চয় নতুন টাকা ছাপানো হচ্ছে। অনেক আলোচনায় এটাই বলা হচ্ছে। সেই সিদ্ধান্তের ইতিবাচক দিকও বিলক্ষণ আছে। আপত্তি সেখানে নয়। প্রশ্ন হল, কেন্দ্র যদি আরবিআই থেকে সরাসরি ধার করতে পারে অর্থাৎ আরবিআই-সৃষ্ট নতুন টাকার জোগান কেন্দ্রের কাছে আসে, তা হলে রাজ্য সরকারও যাতে সেটা করতে পারে সেটাও দেখা উচিত। কেন্দ্র দাতা আর রাজ্য সরকার গ্রহীতা— আমাদের সংবিধান মানতে হলে এই পরিস্থিতির আমূল পরিবর্তন প্রয়োজন।\nকিন্তু রাজ্যগুলোর সেই ক্ষমতা নেই বলে তাদের শুধু বেশি করে ধার করতে বলা হয়েছে। অথচ হিসেব বলছে, জিএসটি বাবদ ৩০,০০০ কোটি টাকা রাজ্যগুলো এখনও কেন্দ্রের কাছ থেকে পায়নি। কেন্দ্রীয় সরকারের কোনও দায় নেই নতুন ছাপানো টাকা দিয়ে রাজ্যগুলোর ঘাটতি মেটানোর। কিন্তু সময় বুঝে তারা সেটা করতে পারে নিজেদের জন্য, এবং এখন করছে বলেই মনে হয়। ফলে, কেন্দ্রের আত্মনির্ভর হওয়ার সমস্যা নেই, রাজ্যগুলোর আছে। অর্থনীতির অনেক সাধারণ যুক্তি গন্ডগোল হয়ে যাচ্ছে। রাজ্যগুলোকে কেন্দ্র আরও ধার করতে বলেছে, আবার ‘কস্ট কাটিং’-এর কথাও বলেছে। কোন খরচাটা কেন্দ্র কমাচ্ছে আর কোন খরচাটাই বা রাজ্যগুলো এই কালবেলায় কমাতে পারে? বাজারে বন্ড ছাড়লে কেন লোকে এখন তা কিনবে? যে দেশের এখন কোনও অর্থনৈতিক ভবিষ্যৎ নেই, সেখানে কেন আমি বিনিয়োগ করব? ফলে আকাশছোঁয়া সুদের প্রতিশ্রুতি দিতে হবে সেই বন্ডগুলোতে, আর তাই হচ্ছে। কেরল আগেই এই সমস্যার কথা বলেছে। এখন বাংলা নতুন ধার করে আমপান আর করোনার খরচ মেটাবে? মেটাবেই বা কী করে? যত দিনের মধ্যে ধার শোধ দিতে হবে, তার মধ্যে দেশের অর্থনীতি ঘুরে দাঁড়ানোর নিশ্চয়তা নেই।\nকেন্দ্রের সরকার টাকা ছাপিয়ে খরচ করবে, কাকে কত দেবে সেটা ঠিক করতে হয়তো রাজনীতিও করবে। মনে রাখা ভাল যে বিষয়টি কেন্দ্রে বা রাজ্যে কোন দল সরকারে আছে, তার উপর নির্ভর করে না। যিনিই কেন্দ্রে থাকুন তিনি খবরদারি করবেন এটাই স্বাভাবিক, কারণ তেমন ভাবেই নিয়মকানুন বেঁধে দিয়ে ব্যবস্থা করা হয়েছে। কিন্তু দুটোই তো এ দেশের সরকার। অনেক দিন হয়েছে, এ বার এ সমস্যার সমাধান হওয়া উচিত।\nআরও একটা প্রশ্ন আছে। যে সময় কোনও কর আদায় হয় না, কোনও সরকার তেমন আয় করে না, সে ধরনের বিপদকালে কেন্দ্র-রাজ্যের মধ্যে কী ভাবে খরচের ক্ষমতা ভাগ করা হবে, তা নিয়ে নতুন করে ভাবনাচিন্তার সময় এখন। রাজ্যের প্রাপ্য টাকা রাজ্যকে দিয়ে কেন্দ্রীয় সরকার বাহাদুরি দেখাবে, এই রাজা-প্রজার সম্পর্ক আর কত দিন! আমরা প্রচারসর্বস্ব আর্থিক পদক্ষেপ নিয়ে চিন্তিত। আসল সমস্যাগুলোকে এড়িয়ে চললে দেশের পক্ষে ক্ষতি হয়, দেশের মানুষকে অন্ধকারে রাখা হয়। প্যাকেজে ঘোষিত কুড়ি লক্ষ কোটি টাকার ঠিক কতটা মানুষের হাতে আসবে, বোঝা যাচ্ছে না। সরকার তো বলতেই পারত ধারদেনা বাবদ এক মাসের ইএমআই নাগরিক এবং রাজ্যগুলোর কাউকেই কোনও দিন দিতে হবে না। মানুষের রোজগারের ভবিষ্যৎ না থাকলে শুধু আজকে খরচ করার টাকা জুগিয়ে মানুষকে স্তোক দেওয়া হল।\nএক সরকার যদি টাকা ছাপাতে পারে, তবে অন্য সরকারও যেন সেটা পারে— এই দাবি তোলা দরকার। কেন্দ্রের সরকার তাদের রাজকোষ ঘাটতি ‘মানিটাইজ়’ করতে পারবে, অর্থাৎ ঘাটতি মেটাতে পারবে নতুন টাকা ছাপিয়ে নিয়ে। কিন্তু রাজ্য সরকারগুলো তা পারবে না। কিছু দিন আগে রিজ়ার্ভ ব্যাঙ্কের সঞ্চিত আয় থেকে বেশ কিছু টাকা কেন্দ্রীয় সরকার নিয়েছে। নিয়মমাফিকই নিয়েছে এবং অকারণে আরবিআই-এর ভান্ডারে অনেক টাকা পড়ে থাকারও প্রয়োজন নেই— যদিও, সেই টাকা নেওয়ার ক্ষেত্রে ব্যাঙ্কের ঝুঁকির পরিমাণ ঠিক ভাবে হিসেব কষা হয়েছিল কি না, সেই প্রশ্ন অনেকে করেছিলেন। এখন বড় প্রশ্ন, কেন শুধু কেন্দ্রীয় সরকারই এটা পারবে, রাজ্যগুলো কেন পারবে না। যখন দেশে বিভিন্ন ধরনের মহাদুর্যোগের কারণে টাকা ছাপানোর প্রয়োজন হয়ে পড়ে, রাজ্যগুলো সরাসরি রিজ়ার্ভ ব্যাঙ্ক থেকে ধার করে নতুন টাকা পেতে পারবে, এমন নিয়ম হওয়া অতি জরুরি। টাকা ছাপানোর অধিকার কিছুতেই একতরফা হতে পারে না। নিশ্চয় কেউ কেউ বলবেন ‘এই’ রাজ্য বা ‘সেই’ রাজ্যকে দিলে ‘দেশটা উচ্ছন্নে যাবে’। কিন্তু মনে রাখবেন, রাজ্যের নাগরিক দেশেরও নাগরিক। আর রাজ্যের নাগরিকদের বাদ দিলে দেশটার কিছুই অবশিষ্ট থাকে না। প্রয়োজনে রাজ্যগুলোর কেন্দ্রের মতো খরচ করার সমান অধিকারও থাকা উচিত। যুক্তরাষ্ট্রীয় কাঠামোয় এই দাবি নিয়ে আগামী দিনে সংঘাত অনিবার্য।\nইন্ডিয়ান ইনস্টিটিউট অব ফরেন ট্রেড;\nঅর্থনীতি বিভাগ, ব্রহ্মানন্দ কেশবচন্দ্র কলেজ\nতৃতীয় মাত্রা বাবু, চাটমোহর (পাবনা) প্রতিনিধি : ‘পাকা ধানে মই’-এ প্রবাদ বাক্যের মতোই মনে হয়। এবার চাটমোহরসহ চলনবিল অঞ্চলের বোরো...


Lok Sabha Election 2019: Pragya Singh Thakur madeabig mistake commenting insensitively dgtl - Anandabazar\nLok Sabha Election 2019: Pragya Singh Thakur madeabig mistake commenting insensitively dgtl\n২০ এপ্রিল, ২০১৯, ০০:৩৮:২৬\nশেষ আপডেট: ২১ এপ্রিল, ২০১৯, ০০:৪২:৫৭\nসাধ্বী প্রজ্ঞা ঠাকুর ক্ষমা চাইতে বাধ্য হয়েছেন। গোটা দেশে তাঁর মন্তব্য যে এ ভাবে প্রত্যাখ্যাত হবে, দলও যে তাঁর পাশে দাঁড়াবে না, এ ভাবে যে নিন্দার ঝড় উঠে যাবে, সাধ্বী তা আগে বুঝতে পারেননি। যখন বুঝতে পেরেছেন, তখন তির বেরিয়ে গিয়েছে হাত থেকে।\nএঁরা আবার অকাতরে দেশপ্রেমের শংসাপত্র বিলি করেন! দেশের জন্য সর্বোচ্চ বলিদান দিয়েছেন যিনি, তাঁকেও ‘দেশবিরোধী’ আখ্যা দিতে এঁদের বিন্দুমাত্র অসুবিধা হয় না।\nগোটা দেশকে অবাক করে দিয়েছেন সাধ্বী প্রজ্ঞা সিংহ ঠাকুর। মালেগাঁও বিস্ফোরণের অন্যতম অভিযুক্ত এই সাধ্বীকে ভোটের ময়দানে নামিয়েছে বিজেপি। মধ্যপ্রদেশের ভোপাল লোকসভা আসনে বিজেপির হয়ে প্রতিদ্বন্দ্বিতা করছেন সাধ্বী। কিন্তু ময়দানে হাজির হওয়া মাত্রই সাধ্বী যে মন্তব্য করেছেন শহিদ হেমন্ত করকরের সম্পর্কে, তাতে গোটা দেশ স্তম্ভিত। মুম্বইয়ে ২৬/১১ জঙ্গি হানার সময় সন্ত্রাসবাদীদের মোকাবিলা করতে গিয়ে হেমন্ত করকরে কী ভাবে মৃত্যু বরণ করেছিলেন, গোটা দেশ তা জানে। সেই হেমন্তকে ‘দেশবিরোধী’ আখ্যা দিতে সাধ্বী প্রজ্ঞার বিন্দুমাত্র অসুবিধা হয় না। গোটা দেশ চমকে গিয়েছে। ভোটের মরসুমে যে দল দেদার বিলোচ্ছে ‘দেশপ্রেমের’ সার্টিফিকেট, যে দল সাধ্বী প্রজ্ঞাকে ভোটের টিকিটও দিয়েছে, সেই বিজেপি-ও এই মন্তব্যকে হজম করতে পারেনি। সাধ্বীর মন্তব্যের সঙ্গে দলের অবস্থানের কোনও মিল নেই, দল হেমন্ত করকরেকে শহিদ হিসেবেই শ্রদ্ধা জানায়— বিজেপির তরফে এমনই জানানো হয়েছে। দেশজোড়া নিন্দার ঝড়ের মাঝে পড়ে সাধ্বী প্রজ্ঞা নিজে ক্ষমা চেয়ে নিতে বাধ্য হয়েছেন।\nমালেগাঁও বিস্ফোরণ কাণ্ডে অন্যতম প্রধান অভিযুক্ত এই সাধ্বী প্রজ্ঞা। হেমন্ত করকরে ওই বিস্ফোরণ কাণ্ডের তদন্ত করছিলেন এবং সাধ্বীকে দোষী সাব্যস্ত করতে তত্পর হয়েছিলেন। ভোপাল থেকে বিজেপির টিকিট পাওয়ার পরে সাধ্বী দাবি করেছেন, তাঁর অভিশাপেই জঙ্গিদের গুলিতে প্রাণ গিয়েছে হেমন্ত করকরের। কী ভয়ঙ্কর অসংবেদনশীল এবং বিপজ্জনক মন্তব্য এটা! ভারতের সাধারণ নির্বাচনে যিনি প্রার্থী হয়েছেন, তিনি অক্লেশে এমন এক জনকে দেশবিরোধী বলে আখ্যায়িত করছেন, যিনি দেশের সুরক্ষার জন্য প্রাণ বলিদান দিয়েছেন। সাধ্বী অক্লেশে বলছেন যে, তাঁর অভিশাপে হেমন্ত করকরের ‘সর্বনাশ’ হয়েছে। একে শুধু অংসবেদনশীলতা বলব, না কি চূড়ান্ত অশিক্ষা এবং ঔদ্ধত্যের যুগপত্ প্রকাশ বলব? ভেবে পাই না।\nসাধ্বী প্রজ্ঞা ঠাকুর ক্ষমা চাইতে বাধ্য হয়েছেন। গোটা দেশে তাঁর মন্তব্য যে এ ভাবে প্রত্যাখ্যাত হবে, দলও যে তাঁর পাশে দাঁড়াবে না, এ ভাবে যে নিন্দার ঝড় উঠে যাবে, সাধ্বী তা আগে বুঝতে পারেননি। যখন বুঝতে পেরেছেন, তখন তির বেরিয়ে গিয়েছে হাত থেকে। ক্ষমা চেয়ে পরিস্থিতি সামাল দেওয়ার চেষ্টা তিনি করেছেন বটে। কিন্তু সক্রিয় রাজনীতিতে পা রাখা মাত্রই নিজের মানসিকতার যে ছবিটা তিনি প্রকাশ করে ফেলেছেন, তার জন্য নিন্দাবাক্য অপ্রতুল হয়ে পড়ছে।\nগডসে ও দেশপ্রেম


কবিতা Archives - Page3of4- জাজাফী\nতুমি আমায় আকাশ হতে বলো যেন আমি অনেক দূরে থাকি তখন তুমি অন্য কারো হবে আমায় দেবে শুভংকরের ফাঁকি। আমি তবে আকাশ হব কেন? আমি হবো ধুসর-কালো মেঘ বৃষ্টি হয়ে ঝরে যাবো একা কেটে যাবে তোমার সব উদ্বেগ। তুমি আমায় নদী হতে বলো যেন আমি সাগরে যাই মিশে সরিয়ে দেবার এতই যখন শখ আমায় নিয়ে ভাবনা এতো কিসে। আমি না হয়...\nবানের জলে ভারত থেকে ভেসে এলো হাতি সেটা নিয়ে মেতে উঠলো সবাই রাতারাতি। এরই ফাঁকে মন্ত্রী মশাই বন্ধ করলেন গ্যাস সেইটা নিয়ে উঠলো মেতে গোটা বাংলা দ্যাশ। এমন করেই আড়াল হলো রামপাল আর তনু এভাবে সব আড়াল হবে বুঝতে পারছো মনু? চাপা পড়লো সাগর রুনি,রানা প্লাজাও কাকা আড়াল হলো সোনালী ব্যাংকের হাজার কোটি টাকা। একটা কিছু আড়াল...\nনিজেকেই চিনি না\nzazafee - March 13, 2017 0\nনিজেরেই চিনিনাই তোমারে কি চিনবো আপনারে চিনিতেই দিন হলো পার ক্ষণিকের পৃথিবীতে সময় কোথায় বলো তোমা চিনিবার। দর্পনে দেখি মূখ,সে আমিতো আমি না আমারে যা দেখি আমি সে আমার প্রতিরুপ আমিই আমাতে আজো অচেনাই রয়ে গেছি,তুমি নাকি চেনো মোরে খুব। নিজেরে চিনতে গিয়ে সময়ের সবটুকু শেষ এখনো হয়নি চেনা কণা কিংবা তার চেয়ে কম তোমারে চেনার মত...\n"যে পথে হেটেছ তুমি সে পথ আমার জন্য পুণ্যভূমি" ৩০/০১/২০১৭\nতুমি হয়তো ব্যস্ত ভীষণ কথা হয়না মোটেও আগের মত দেখিনা আর হাসি তোমার ঠোটেও। ১ ফেব্রুয়ারি ২০১৭\nতুমি যেমন চেয়েছিলে তেমন করে আবার না হয় বাসবো ভাল তোমায় আবার এলো ভালবাসার দিন,এখন শুধু ভালবাসার সময়। ২ ফেব্রুয়ারি ২০১৭\nইচ্ছে করে আরো একবার দেখি একবার পাই ভালবাসার ছোয়া তুমি বললে মামা বাড়ীর আবদার? নাকি এটা ছেলের হাতের মোয়া? ৪ ফেব্রুয়ারি ২০১৭\nজানি আমি নেই তোমার হিসেবের খাতাতে আজ থেকে রাখবোনা তোমার কথা মাথাতে। Zazafee ৪ ফেব্রুয়ারি ২০১৭\nজাজাফী - September 14, 2019 0


মাদক পরিবার থেকে ব্যক্তিকে কার্যত বিচ্ছিন্ন করে ফেলে। তার সঙ্গে পরিবারের অন্যান্য সদস্যদের ক্ষেত্রে গড়ে ওঠে অস্বসি-কর দেয়াল। এমনকি চিকিতসা শেষে সে চাইলেও তার একার পক্ষে চট করে এ দেয়াল আর ভাঙ্গা সম্ভব হয়না। তাই অভিভাবকসহ পরিবারের আর সব সদস্যকেই এক্ষেত্রে বেশী করে এগিয়ে আসার দরকার হয়। মনে রাখা দরকার, পরিবার থেকে বিচ্ছিন্ন রিকভারীর পক্ষে একা একা মাদকের মত ভয়ঙ্কর সমস্যাকে মোকাবেলা করা সহজ নয়। পরিবারের যৌথ প্রচেষ্টাতেই একজন রিকভারীর পক্ষে মাদকবিহীন নতুন জীবনকে সুন্দর করে গড়ে তোলা সম্ভব।\nএখানে পরিবারের বন্ধুত্বপূর্ণ পারিবারিক পরিবেশ অভিভাবক ও অন্যান্য সদস্যরা কিভাবে গড়ে তুলতে পারেন সে বিষয়ে আলোকপাত করা হয়েছে।\nবন্ধুত্বপূর্ণ পারিবারিক পরিবেশ গড়ে তুলুন\nনিয়মিত খোঁজ খবর রাখুন\nআপনার পরিবারের সদ্য নেশামুক্ত সদস্যটি কেমন আছে, তার কোন অসুবিধা হচ্ছে কিনা আগ্রহ নিয়ে জিজ্ঞেস করুন। তার অনুভূতি জানতে চান। এটি নিয়মিতভাবে করুন। শুরুতে সে খানিকটা অস্বসি-বোধ করতে পারে, তবে আপনার অকৃত্রিম আগ্রহে একসময় সহজ হয়ে উঠবে। দীর্ঘ দিনের অনঅভ্যস-তার দরুণ অনেক অভিভাবক এরকম উদ্যোগের ক্ষেত্রে নিজেরাই আঢ়ষ্টবোধ করেন। এই আঢ়ষ্টতার দেয়াল ভেঙ্গেই ফেলুন। আপনার এ উদ্যোগে সে তার জীবনকে নতুনভাবে সাজাতে উতসাহী হয়ে উঠবে, আর বাড়ীতেও বইবে স্বসি-র সুবাতাস।\nবলে রাখা ভালো, কোন কোন অভিভাবক খোঁজ খবরে এতটাই উৎসাহী হয়ে উঠেন যে, সার্বক্ষণিকভাবে গোয়েন্দার মত পেছনে লেগে থাকেন। এ ততপরতা রিকভারীকে হতাশ করে তুলবে সন্দেহ নেই।\nগড়ে তুলুন আলাপচারিতার পরিবেশ\nআপনার পরিবারের মাদকনির্ভরশীল সদস্যটি চিকিতসা শেষে এখন নেশামুক্ত। তাকে ঘিরে বিপর্যস- হয়ে পড়া গোটা পরিবারের স্বাভাবিক আবহকে ফিরিয়ে আনার জন্য আরেকটি উদ্যোগ নিন, পরিবারে গড়ে তুলুন আলাপ-গল্প, হাসি-ঠাট্টার সহজ ও আনন্দঘন পরিবেশ। দূর করে দিন অস্বসি-কর, গুমোট-আঢ়ষ্ট আবহ।\nখাবার টেবিলে একসঙ্গে গল্প করতে করতে খান, সবার পছন্দের টিভি চ্যানেল একসঙ্গে বসে দেখুন, হালকা বিষয় নিয়ে সবাই মজায় মেতে উঠুন। দেখবেন তার ঘর-ছাড়া স্বভাব কেমন বদলে গেছে। ঘরকে ধীরে ধীরে সে কেমন আপন করে নিয়েছে। বলাবাহুল্য, শুধু রিকভারী কেন, পরিবারের সবার মানসিক স্বাসে’র জন্য এরকম পরিবেশ অপিহার্য।\nপরিবারের ছোট-খাট নানা ধরনের কাজ থাকে, সেসবে তাকে আগ্রহী করে তুলুন। বেশী টাকা পয়সার সঙ্গে জড়িত কাজ অবশ্য শুরুতে তাকে দিবেন না, কটা মাস জেতে দিন। শরীর-মনের দিক থেকে অতিরিক্ত চাপ হয় এমন কাজও আপাতত বাদ দিন। দেখবেন রিকভারী সদস্য দায়িত্ব পেয়ে বেশ চনমনে হয়ে উঠেছে। আর ফিরে পেতে শুরু করেছে আত্মবিশ্বাস-আত্মমর্যাদাবোধ।\nশুধু তার নিজের বিষয়ে নয়, পরিবারের যেকোন গুরুত্বপূর্ণ আলোচনায় তাকে ডাকার কথা ভাবছেন? ডেকেই ফেলুন। আশা করি আপনি নিরাশ হবেন না। আশ্চর্য হয়ে দেখবেন বাস-বসম্মত সিদ্ধান- দিতে সে-ও কম নয়। পরিবারের জন্য নিজেকে গুরুত্বপূর্ণ ভাবতে সে শুরু করবে। মাদকনির্ভরশীল ব্যক্তির পুনর্বাসনের জন্য এটা খুব দরকার।\nস্বীকৃতি দিন মন খুলে\nব্যক্তির নেশার ইতিহাস কেবল পিছিয়ে পড়ার ইতিহাস। নেশা এতদিন তাকে সব ভুলিয়ে রাখতো। নেশা ছেড়ে দিয়ে উপলব্ধি করে, কত পিছিয়ে পড়েছে সে। শুরু হয় হতাশা। এই হতাশা কখনো কখনো এত তীব্র হয় যে, জীবনে সবকিছু ভুলে থাকতে আবারো সে নেশার দারস’ হয়। এসময় পরিবারের ঘনিষ্ট মানুষরা তাকে সত্যিকারের সাহায্য করতে পারেন। তার ছোট ছোট অর্জনকে স্বীকৃতি দিন। ভালো দিকগুলোর প্রশংসা করুন। বলুন যে, সে যে এখন নেশামুক্ত তাতেই আপনারা খুশী। তাকে সাহস দিন। বলুন, ধৈর্য্য ধরে এগিয়ে যেতে, আপনারা তার সঙ্গে আছেন। পরিবারের সকলের প্রতি গভীর মমত্ববোধ এতে সে অনুভব করবে।\nঅতীত নিয়ে অনুযোগ\nনেশা নেবার সময় পরিবারে তার উতপাত আর যন্ত্রণা দেয়া উদাহরনগুলিকে নেশামুক্তির পরও কোন কোন অভিভাবক বার বার তার সামনে টেনে নিয়ে আসেন। তাদের ধারনা পরিবারের রিকভারীটি এতে ঠিক ‘ট্র্যাকে’ থাকবে। কিন’ এতে হিতে বিপরীত হবারই সম্ভাবনা। বার বার অতীতের এসব উদাহরণ তার সামনে আস্‌লে তার মনে হবে পরিবারে এখনো সে সেই আগের ধিকৃত মানুষ। এতে সে খুব মুষড়ে পড়তে পারে, হারিয়ে ফেলতে পারে সুস’ নেশামুক্তির উৎসাহ। নেশামুক্ত জীবন আর তার কাছে বিশেষ তাতপর্য বহন করেনা। এধরনের ক্রমাগত অনুযোগ পরিবারের প্রতি তাকে বীতশ্র্‌দ্ধ করে তুলতে পারে। এমনকি ফিরিয়ে নিয়ে যেতে পারে নেশার জীবনে।\nসন্দেহ বনাম বিশ্বসী দৃষ্টি\nউদ্বিগ্ন অভিভাবকের অনেকেই চিকিৎসা শেষ হতেই রিকভারীকে চোখে চোখে রাখার চেষ্টা করেন। একটু এদিক ওদিক হয়েছে কি, ওমনি প্রশ্ন, “তোমাকে এমন দেখাচ্ছে কেন? … তোমার চোখ লাল কেন? .. আবারো কি.. ?” অনেকে এমন বেমক্কা প্রশ্ন করেন না সত্যি, কিন’ কেমন একটা সন্দেহের দৃষ্টিতে তাকে খুঁটিয়ে খুঁটিয়ে দেখতে থাকেন। এতেই যথেষ্ট, রিকভারী যা বোঝার ঠিকই বুঝে যায়। একজন রিকভারী যখন ভাল থাকার জন্য সংগ্রাম করছে, বারংবার এরকম অহেতুক সন্দেহে সে-কি ভেঙ্গে পড়বে না। তার কেবলই হয়তো মনে হবে – তাহলে ভাল থেকে লাভ কি! এরকম ভাবনা ঘটনাকে কোথায় নিয়ে যেতে পারে ভেবেছেন কি?\nআপনি বরং বিশ্বাস দিয়েই শুরু করুন। আপনি তাকে বিশ্বাস করছেন এটা বুঝলে আশা করা যায় সে বিশ্বাসের মর্যাদা রাখবে। আর সন্দেহের সমস্যা হচ্ছে, একবার সন্দেহ দিয়ে শুরু করেছেন কি এটা আপনাকে পেয়েই বসবে। সহজে সন্দেহ থেকে বেরিয়ে আসতে পারবেন না। আপনার স্বসি- বলে আর কিছু থাকবেনা। আর সন্দেহের দরকারও নেই। নেশা যদি সে শুরুই করে, দিবালোকের মত অচিরেই তা সাদা চোখে ধরতে পারবেন। তবে সে নেশা করছে এটা নিশ্চিত বোঝা গেলে অবস্যই তাকে সরাসরি জিজ্ঞাসা করুন।\nবিনোদন নিয়ে ভেবেছেন কি?\nমানসিক প্রশানি-র জন্য সবারই বিনোদন প্রয়োজন। তেমনিভাবে নেশা থেকে বিনোদন নেয়া ব্যক্তির জন্য নেশা ছাড়ার পর নতুন বিনোদন অপরিহার্য হয়ে পড়ে। বিনোদন ছাড়া একঘেঁয়েমী জীবন তাকে আবার নেশার বিনোদনের দিকে ঠেলে দিতে পারে।\nপরিবারের অন্যান্য সদস্যরা এখানে খুব ভাল ভূমিকা রাখতে পারেন। পরিবারের সকলে মিলে বেড়িয়ে আসুন কাছে ধারে কোথাও সম্ভব হলে দূরে কোথাও কোন প্রাকৃতিক পরিবেশে অথবা তাকে নিয়ে ঘুরে আসুন অন্য কোন বিনোদনমূলক স’ানে-যেখানে তার পছন্দ।\nসবাই একসঙ্গে বসে ঘরে বা বাইরে সহজে একসাথে করা যায় এমন বিনোদনের পরিকল্পনা করুন। অনেক সময় অনেকের শখের অনেক কিছু সংগ্রহের অভ্যেস থাকে। বিনোদনের খোরাক হিসেবে সেটা মন্দ নয়। আপনার পরিবারের রিকভারী সদস্যের সেরকম শখের কিছু থাকলে যদি সম্বব হয় তাকে উৎসাহিত করুন।\nবিনোদনের তৃষ্‌ঞা পারিবারিক পরিমন্ডল থেকে অনেকটাই যদি মিটে যায় তবে তাকে আর বাইরে খুব বেশী ছুটা-ছুটি করতে হয় না। তবে অনেক বিনোদনের সঙ্গে নেশার প্রত্যক্ষ ও পরোক্ষ সংস্রব রয়েছে (যেমন, জুয়া), সেগুলোকে সযত্নে এড়িয়ে যেতে হবে।\nনিয়মিত কাজে যুক্ত হতে সাহায্য করুন\nঅফুরন- অলস সময় রিকভারীর জন্য ক্ষতিকর। চিকিৎসা শেষে খানিকটা শুরুতে সহনীয় চাকরীই সহায়ক হবে। এবিষয়ে তার সঙ্গে আলাপ করুন। জানতে চান তার পরিকল্পনা কি। চাকুরী খুঁজতে উদ্যোগী হতে উৎসাহিত করুন। এক্ষেত্রে আরো কিছু প্রয়োজন হলে তাকে সাহায্য করুন। আর সে যদি ছাত্র হয় তাহলে পড়ালেখাতে আবারো নিয়মিত হয়ে উঠতে ভূমিকা রাখুন। আপনার সাহায্য তাকে পরিবারের প্রতি কৃতজ্ঞ করে তুলবে।\nভালো বন্ধু তৈরীতে সাহায্য করুন\nরিকভারীকে নেশাগ্রস’ বন্ধুদের এড়িয়ে চলতে হয়। অনৈতিক জীবন যাপনে অভ্যস- বন্ধুরাও তাকে অসি’র জীবনে ফিরিয়ে নিয়ে যেতে পারে, তাই তাদেরকে এড়িয়ে চলা দরকার। এব্যাপারে আপনার রিকভারী সদস্যকে সচেতন করুন। সতর্ক থাকুন এধরনের বিপজ্জনক সঙ্গীরা যেন ফোনে বা বাসায় এসে আড্ডা জমাতে না পারে।\nতাকে ভালো বন্ধু গড়তে সাহায্য করুন। তার জন্য ভালো কোন সঙ্গী হতে পারে এমন কারো কথা আপনার জানা থাকলে তাকে বাসায় ডাকতে পারেন। রিকভারীর সঙ্গেও আলাপ করে দেখুন কাদের সে পছন্দ করে। তবে নিশ্চিত হোন যাদের কথা সে বলছে তারা নেশা বা খারাপ কোন কাজে জড়িত কিনা।\nঅনেক সময় অভিভাবকের কোমল প্রশ্রয় রিকভারীর জন্য সমস্যাও সৃষ্টি করতে পারে। সেক্ষেত্রে কঠোর ও দৃঢ় মনোভাবই কাম্য। এরকম কিছু দৃষ্টান- নীচে আলোচনা করা হলো।\nপরিবারের সদস্য চিকিৎসা শেষ করেছে, অনেক অভিভাবক তাতেই এমন অভিভূত হয়ে পড়েন যে, তাকে কিছু দেবার জন্য ব্যতিব্যস- হয়ে ওঠেন। না চাইতেই এরকম প্রাপ্তি তাকে বেশ আত্মগর্বী করে তুলতে পারে। কয়েকদিন নেশা বন্ধকেই সে চূড়ান- সাফল্য ধরে নিয়ে ঝুঁকিপূর্ণ কাজে লিপ্ত হতে পারে, যা তাকে নেশায় ফিরিয়ে নিয়ে যেতে পারে।\nদাবী আর দাবী\nআভিভাবক হয়তো দরকারী কিছু ছাড়া দিচ্ছেন না, কিন’ রিকভারী সদস্যটির চাওয়ার কোন শেষ নেই। চিকিতসা নেবার আগে থেকে হয়তো তার অনেক দাবী ছিল, চিকিৎসা শেষে তা আরো বেড়েছে। যদি এসব দাবী সঙ্গত না হয়, তাকে দৃঢ়ভাবে ‘না’ বলুন। দাবীর কাছে নতিস্বীকার করবেন না।\nমাত্র চিকিতসা শেষ হওয়া কোন রিকভারীর জন্য টাকা-পয়সা বহন করা ঝুঁকিপূর্ণ। তাই এক্ষেত্রে যথাসম্বব সতর্ক থাকুন। শুরুতে তার প্রয়োজনীয় জিনিসপত্র আপনিই কিনে দিন। ‘পকেটে টাকা ছাড়া ফাঁকা ফাঁকা লাগছে’-এমন অজুহাত আমল দিবেন না।\nমাদকাসক্তি চিকিৎসায় পারিবারিক সচেতনতা যেহেতু অন্যতম প্রধান গুরুত্ত পূর্ণ বিষয় সেহেতু সচেতনতা বৃদ্ধির চেষ্টা করার জন্য ধন্যবাদ । – ইকবাল হোসেন\nমাদকাসক্তি চিকিৎসা সহায়তা ও পূনর্বাসন কেন্দ্র


বিবিধ ছাত্রলীগ ও আশির দশকের ঐক্যের রাজনীতি\n| আপডেট : ০৫ ডিসেম্বর ২০১৭, ২০:০৪ | প্রকাশিত : ০৫ ডিসেম্বর ২০১৭, ১২:১৭\nছাত্রলীগের অনুষ্ঠানে আওয়ামী লীগ সভাপতি শেখ হাসিনাকে সম্মাননা জানাচ্ছেন ডাকসুর সাবেক ভিপি সুলতান মো. মনসুর আহমেদ।\n(১) ছাত্রলীগের জন্ম ১৯৪৮ সালের ৪ জানুয়ারি। আওয়ামী লীগের জন্মেরও বছর দেড়েক আগে। ছাত্রলীগ আওয়ামী লীগের অঙ্গসংগঠন বা সহযোগী সংগঠন ছিল না। তারা স্বতন্ত্র কর্মসূচির মাধ্যমে তাদের কার্যক্রম চালাত ছাত্রকেন্দ্রিক, ছাত্রদের দ্বারা। ষাটের দশকের শুরুর দিকে আওয়ামী লীগের সাধারণ সম্পাদক শেখ মুজিবুর রহমান তাঁর প্রতি ছাত্রলীগের আনুগত্য, নিয়ন্ত্রণ অনেকাংশে আনতে সক্ষম হন, যা ইতিহাসের গুরুত্বপূর্ণ ইতিবাচক ঘটনা।\nশেখ মুজিবুর রহমান ছাত্রলীগের প্রতিষ্ঠায় গুরুত্বপূর্ণ ভূমিকা রেখেছিলেন। ছাত্রলীগের উপর বঙ্গবন্ধুর প্রভাব আগে থেকেই ছিল তা সহজেই অনুমেয়। বাংলাদেশের স্বাধীনতা আন্দোলনকে চূড়ান্ত পর্যায়ে নিতে ছাত্রলীগের অবদান নতুন করে বলার কিছু নেই।\nমধ্য-ষাট বা পর্যন্ত ছাত্রদের মাঝে জনপ্রিয়তার শীর্ষে ছিল বামপন্থী সংগঠন ‘ছাত্র ইউনিয়ন'। সেটি অবশ্য দুভাগে বিভক্ত হয়ে পড়েছিল- সোভিয়েত ইউনিয়নপন্থী ও চীনপন্থী। সোভিয়েতপন্থী ছাত্র ইউনিয়নের নেতৃত্বে ছিলেন মতিয়া চৌধুরী, চীনপন্থী ছাত্র ইউনিয়নের নেতৃত্বে ছিলেন রাশেদ খান মেনন। তাঁরা দুজন ছাত্ররাজনীতি থেকে বিদায় নেওয়ার পরেও এমনকি সত্তরের দশকেও ছাত্র ইউনিয়নের এ দুদেশপন্থী সংগঠনকে 'মতিয়া গ্রুপ' ও 'মেনন গ্রুপ' নামেই ডাকা হতো!\nছাত্র ইউনিয়নের তুমুল জনপ্রিয়তা ও সাংগঠনিক শক্তিকে ডিঙিয়ে ষাটের দশকের শেষাংশে ছাত্রলীগের উত্থান ও ছাত্র সংসদগুলোতে বিজয়ের ধারা দল হিসেবে আওয়ামী লীগের ও নেতা হিসেবে বঙ্গবন্ধু শেখ মুজিবুর রহমানের অবিসংবাদিত হয়ে ওঠার ইঙ্গিত বহন করে বৈকি।\n১৯৭২ সালে ছাত্রলীগের কমিটি গঠনের বিরোধের জেরে তৈরি হল নতুন রাজনৈতিক দল জাতীয় সমাজতান্ত্রিক দল (জাসদ)। তো জাসদও তাদের ছাত্রসংগঠনের নাম ‘বাংলাদেশ ছাত্রলীগ’-ই রাখল।\nজাসদের ছাত্রলীগ ৯০ সাল পর্যন্ত যথেষ্ট শক্তিশালী ছিল। আওয়ামীপন্থী ছাত্রলীগের বাইরে এটির নাম এখনো টিকে আছে- ছাত্রলীগ (জাসদ)। সত্তরের দশকের শেষদিকে জাসদ ভেঙে নতুন দল হয় বাংলাদেশের সমাজতান্ত্রিক দল (বাসদ)। বাসদও তাদের ছাত্রসংগঠনের নাম দেয় - বাংলাদেশ ছাত্রলীগ!\nপরিসংখ্যান দেখায় বাসদের ছাত্রলীগের সাংগঠনিক শক্তি (?) আওয়ামী লীগপন্থী ছাত্রলীগ, জাসদের ছাত্রলীগ ও ক্ষমতাসীন বিএনপির সামরিক মদদপুষ্ট ছাত্রদলের চেয়ে বেশি ছিল, অন্তত ঢাকা বিশ্ববিদ্যালয়ে তো অবশ্যই।\n১৯৭৯ ও ১৯৮১ সালে ঢাকা বিশ্ববিদ্যালয় ছাত্রসংসদের ভিপি ছিলেন বাসদ ছাত্রলীগের যথাক্রমে মাহমুদুর রহমান মান্না ও আখতারুজ্জামান। তাঁদের পূর্ববর্তী সংগঠন জাসদ ছাত্রলীগ অভিযোগ করতো- মান্না, আখতারুজ্জামান ও আখতারুজ্জামান পরিষদের জিএস জিয়াউদ্দিন বাবলু জেনারেল জিয়ার সরকারের সাথে জোগসাজস করে চলতেন এবং নিয়মিত বঙ্গভবনে যেতেন।\nপরে ছাত্রসংগ্রাম পরিষদের সাথে বিশ্বাসঘাতকতা করে, সবাইকে বিস্মিত করে ১৯৮৩ সালের ফেব্রুয়ারিতে ডাকসুর জিএস বাবলু এরশাদের কাছে নিজেকে বিক্রি করে দেন। তিনি দীর্ঘদিন ধরে সেনা-গোয়েন্দাদের সাথে যোগাযোগ রাখছিলেন।\nএরশাদ জিয়াউদ্দিন আহমেদ বাবলুকে উপমন্ত্রী করেন। তখন বাবলু ছিলেন সবচেয়ে কমবয়সী মন্ত্রী। অবশ্য ভিপি আখতারুজ্জামান আশির দশকজুড়ে অপরাপর ছাত্রনেতাদের সাথে এরশাদবিরোধী আন্দোলনে গুরুত্বপূর্ণ ভূমিকা রাখেন।\n১৯৮১ সালে শেখ হাসিনা যখন আওয়ামী লীগের সভাপতি হয়ে দেশে আসেন তখন আওয়ামী লীগপন্থী ছাত্রলীগের সভাপতি ছিলেন ওবায়দুল কাদের। সাধারণ সম্পাদক বাহালুল মজনুন চুন্নু। ওবায়দুল কাদেরের পর ছাত্রলীগের সভাপতি হন মোস্তফা জালাল মহিউদ্দীন।\nশেখ হাসিনা পরে ছাত্রলীগের সাধারণ সম্পাদক মনোনীত করেন খ ম জাহাঙ্গীরকে। কিন্তু আওয়ামী লীগের তখনকার সাধারণ সম্পাদক আবদুর রাজ্জাক বাহালুল মজনুন চুন্নুকেই সাধারণ সম্পাদক রেখে ফজলুর রহমানকে সভাপতি করে ছাত্রলীগের পাল্টা কমিটি দাঁড় করান।\nবাহাত্তরে ছাত্রলীগের কমিটিকে কেন্দ্র করে গঠিত হয়েছিল জাসদ, আশির দশকের শুরুতে সে ছাত্রলীগের কমিটিকে কেন্দ্র করে ভাঙল আওয়ামী লীগ। সাধারণ সম্পাদক আবদুর রাজ্জাকসহ দলের অনেক গুরুত্বপূর্ণ নেতাকে বহিষ্কার করা হয়। এদিকে জালাল-জাহাঙ্গীর (জা-জা) ও ফজলু-চুন্নু (ফ-চু) উভয় গ্রুপই নিজেদের প্রকৃত আওয়ামী লীগপন্থী ছাত্রলীগ বলে দাবি করত। তারা একে অন্যকে অস্বীকার করত।\nআবদুর রাজ্জাক আওয়ামী লীগ থেকে বের হয়ে গঠন করেন বাংলাদেশ কৃষক শ্রমিক আওয়ামী লীগ (বাকশাল)। যে বাকশালের ১৯৭৫ সালে জন্ম হয়ে ওই বছরেই মৃত্যু হয়, তাকে নামের মাধ্যমে পুনরুজ্জীবিত করতে সচেষ্ট হন আবদুর রাজ্জাক। পঁচাত্তরে বাকশালের ছাত্রসংগঠনের নাম ছিল 'জাতীয় ছাত্রলীগ'। আবদুর রাজ্জাকও তাঁর বাকশালের ছাত্রসংগঠনের নাম দেন 'জাতীয় ছাত্রলীগ’।\nএখানে উল্লেখ করে রাখা ভালো যে- আওয়ামী লীগপন্থী ছাত্রলীগে আবদুর রাজ্জাকের যথেষ্ট প্রভাব ছিল। সুতরাং ফজলু-চুন্নু গ্রুপ বা 'জাতীয় ছাত্রলীগ' শেখ হাসিনাপন্থী ছাত্রলীগের থেকে খুব দুর্বল ছিল এটা ভাবা ঠিক হবে না।\n১৯৮২ সালে আমরা অন্তত পাঁচটি ছাত্রলীগের অস্তিত্ব পাই-\n১. ছাত্রলীগ ( জালাল-জাহাঙ্গীর) [হাসিনাপন্থী]\n২. ছাত্রলীগ (ফজলু-চুন্নু) [রাজ্জাকপন্থী]\n৩. ছাত্রলীগ (মুনিরউদ্দীন-হাসিব খান) [জাসদপন্থী]\n৪. ছাত্রলীগ (আখতারুজ্জামান-জিয়াউদ্দিন বাবলু) [বাসদপন্থী]\n৫. ছাত্রলীগ (প্রধান) [শফিউল আলম প্রধান বঙ্গবন্ধুর আমলে ঢাকা বিশ্ববিদ্যালয়ে 'সেভেন মার্ডার' মামলার অভিযোগে ছাত্রলীগ থেকে বহিষ্কৃত হন এবং যাবজ্জীবন কারাদন্ডে দণ্ডিত হন। জিয়াউর রহমানের আমলে তিনি ছাড়া পান!]\nজাসদ ১৯৭২ সালে আওয়ামী লীগের শক্ত বিরোধীপক্ষ হিসেবে আভির্ভূত হলেও জেনারেল জিয়াউর রহমান ফাঁসি, যাবজ্জীবন কারাদণ্ড ইত্যাদি কঠোর ব্যবস্থার মাধ্যমে জাসদের রাজনীতিকে প্রায় শেষ করে দেন। এই পরিপ্রেক্ষিতে দেখা যায় প্রেসিডেন্ট জিয়ার বিরুদ্ধে যে ‘১০ দলীয় জোট’ নামে বিরোধী জোটটি ছিল সেখানে আওয়ামী লীগ, জাসদের সহাবস্থান, সম্মিলন ঘটেছিল।\nএমন নয় যে- ছাত্রলীগ নাম নেওয়া সংগঠনগুলো একে অপরকে অস্বীকার করে পরস্পরের সাথে মিলত না। তাঁরা উপলব্ধি করেন যে এভাবে পরস্পরের মধ্যে কলহ জিইয়ে রাখলে এরশাদবিরোধী আন্দোলন তীব্র করা যাবে না। ফলে ১৯৮২ সালেই মজিদ খানের শিক্ষানীতির বিরুদ্ধে আন্দোলনে তাঁরা কেন্দ্রীয় ছাত্র সংগ্রাম পরিষদ গঠন করেন। এ ছাত্র সংগ্রাম পরিষদে বহুধাবিভক্ত ছাত্রলীগগুলো ছাড়াও ছিল বাংলাদেশ ছাত্র ইউনিয়ন, বিপ্লবী ছাত্র ইউনিয়ন, ছাত্রমৈত্রী, সমাজবাদী ছাত্রজোট ইত্যাদি।\nঅনেক পরে এদের সাথে যুগপৎ আন্দোলনে যোগ দেয় বিএনপিপন্থী জাতীয়তাবাদী ছাত্রদল। তবে সময়ে সময়ে জাতীয়তাবাদী ছাত্রদলের সঙ্গে মতবিরোধ ও সংঘর্ষে জড়িয়ে পড়ে ছাত্র সংগ্রাম পরিষদভুক্ত ছাত্র সংগঠনগুলো। আবার নানান সময় ছাত্র সংগ্রাম পরিষদে মতের অমিলে অনৈক্য দেখা দিয়েছে। মিল অমিলের মধ্য দিয়েই নব্বই পর্যন্ত ছাত্রদের এ সংগঠনগুলো এরশাদের সরকারের বিরুদ্ধে লড়ে গেছে এবং শেষ পর্যন্ত এরশাদের পতন ঘটাতে সক্ষম হয়েছিল।\nআমরা ৮২ সালের ছাত্রলীগের বহুধাবিভক্তির একটা চিত্র দেখেছি। এবার '৮৮ সালের ছাত্রলীগগুলোর নেতৃত্বের দিকে একটু চোখ বুলাই-\n১. ছাত্রলীগ (সুলতান মনসুর-আবদুর রহমান) [আওয়ামী লীগপন্থী]\n২. ছাত্রলীগ (মুশতাক হোসেন-নাজমুল হক প্রধান) [জাসদপন্থী]\n৩. ছাত্রলীগ (শাহাবুদ্দীন-সাইদুল ইসলাম) [বাসদপন্থী]\n৪. জাতীয় ছাত্রলীগ (নূরুল ফজল বূলবুল-ইনায়েতুর রহীম) [বাকশালপন্থী]\nপরে জাতীয় ছাত্রলীগের সভাপতি-সাধারণ সম্পাদক হন জাহাঙ্গীর সাত্তার টিংকু- এস.এম. কামাল হোসেন\n৫. ছাত্রলীগ (মামুন-জহিরুল)\n৬. ছাত্রলীগ (শাজাহান সিরাজ-ইমদাদুল হক)\n৭. ছাত্রলীগ (শফিউল আলম প্রধান-লুৎফর রহমান)\nপঁচাত্তরের পরে থেকে ১৯৮১ পর্যন্ত ডাকসুর নির্বাচনগুলোতে জাসদ থেকে বের হয়ে আসা বাসদের ছাত্রলীগের নিরঙ্কুশ প্রাধান্য ছিল। এরশাদ ১৯৮২ তে ক্ষমতা দখল করার পর ১৯৮৯ সালে আট বছর পর ঢাকা বিশ্ববিদ্যালয় কেন্দ্রীয় ছাত্র সংসদের (ডাকসু) নির্বাচন হয়। সবগুলো ছাত্রলীগ ও বামপন্থী ছাত্র সংগঠনগুলোর সমন্বয়ে গঠিত কেন্দ্রীয় ছাত্র সংগ্রাম পরিষদ সিদ্ধান্ত নেয় ঐক্যবদ্ধ প্যানেল দেওয়ার।\n১৯৮২ তে গঠিত ছাত্র সংগ্রাম পরিষদ ১৯৮৯ সালেও মোটামুটি ঐক্যবদ্ধ ছিল- এটা বাংলাদেশের ছাত্ররাজনীতির ইতিহাসে তাৎপর্যবহ। নানান চিন্তাভাবনা, মত, পাল্টামতের পরে ছাত্রসংগ্রাম পরিষদ তাদের কেন্দ্রীয় প্যানেল গঠনে ঐক্যমতে পৌঁছায়। সিদ্ধান্ত হয় ভিপি পদের লড়বেন আওয়ামী লীগপন্থী ছাত্রলীগের সুলতান মোহাম্মদ মনসুর, জিএস পদে প্রতিদ্বন্দ্বিতা করবেন জাসদপন্থী ছাত্রলীগের মুশতাক হোসেন এবং এজিএস পদে ছাত্র ইউনিয়নের নাসির-উদ-দুজা।\nসুলতান-মুশতাক প্যানেলের প্রধান প্রতিদ্বন্দ্বী ছিল বিএনপিপন্থী জাতীয়তাবাদী ছাত্রদলের শামসুজ্জামান দুদু-আসাদুজ্জামান রিপন প্যানেল। সুলতান-মুশতাক পরিষদ পূর্ণ প্যানেলে জয়লাভ করে। স্বাধীনতার পর এ প্রথম আওয়ামী লীগপন্থী ছাত্রলীগ (যারা নিজেদের মুজিববাদী ছাত্রলীগ হিসেবে পরিচয় দিত) থেকে কেউ ঢাকা বিশ্ববিদ্যালয় কেন্দ্রীয় ছাত্র সংসদের ভিপি হলেন- সুলতান মোহাম্মদ মনসুর আহমদ।


Hili Border has becameaopen field for smugglers - Anandabazar\n৮ সেপ্টেম্বর, ২০১৯, ০৪:৪৭:২৯\nশেষ আপডেট: ৮ সেপ্টেম্বর, ২০১৯, ০৪:৫৯:০২\n‘ডাল’ পার করালেই কেল্লা ফতে\nএকশোয় কড়কড়ে সাড়ে সাত হাজার টাকা। তাই, সীমান্তে কিসের ১৪৪ ধারা লাগু, আর কিসের বা সীমান্ত বাহিনীর নজরদারি! প্যাকেট বন্দি ‘ডাল’-এর রমরমিয়ে চলছে পাচার। শুধু ডাল-ই নয়, গরুর সহ নেশার ট্যাবলেটেরও পাচার চলছে দেদার। এখন এই চিত্র মালদহ জেলার বাংলাদেশ সীমান্ত জুড়ে। তবে, এই জেলায় পাচারের বহর বেশি বাংলাদেশ সীমান্ত ঘেঁষা কালিয়াচক ৩ ব্লক সহ হবিবপুর ও বামনগোলা ব্লকের একাংশ সীমান্ত এলাকায়। যে কথা জানাচ্ছেন জেলা পুলিশের একাংশই।\nকালিয়াচক ৩ ব্লকের শোভাপুর গ্রাম থেকে বামনগোলা ব্লকের মাধ্যবতী পর্যন্ত প্রায় ১৭০ কিলোমিটার এলাকা জুড়ে রয়েছে বাংলাদেশ সীমান্ত। এর মধ্যে নদী ও জমির কারণে সীমান্তের প্রায় ৫০ কিলোমিটার এলাকায় কাঁটাতারের বেড়া দেওয়া নেই। অভিযোগ, এই কাঁটাতারহীন এলাকা ও নদী পথ দেদার পাচারের অন্যতম করিডর।\nজেলা প্রশাসন সূত্রে জানা গিয়েছে, পাচার মারাত্মকভাবে বেড়ে চলায় গত অগস্টের শেষে বিএসএফের আবেদন ও পুলিশি রিপোর্টের প্রেক্ষিতে মালদহ জেলার বাংলাদেশ সীমান্ত জুড়েই ১৪৪ ধারা জারি করেছে প্রশাসন। কিন্তু অভিযোগ, সীমান্ত জুড়ে ১৪৪ ধারা লাগু ও বিএসএফের জোরদার নজরদারি থাকা সত্ত্বেও বেশ কিছু এলাকা দিয়ে দেদার পাচার চলছে।\nসীমান্ত সূত্রে খবর, কালিয়াচক-৩ ব্লকের বাংলাদেশ সীমান্ত জুড়ে এখন বিএসএফের মাথাব্যথার অন্যতম কারণ হয়ে উঠেছে ‘ডাল’ পাচার। কী এই ডাল? পাচারকারীদের সাংকেতিক ভাষায় ডাল আসলে কাফ সিরাপ, ফেনসিডিল। সূত্রে খবর, রাতে তো বটেই এমনকি দিনেও টহলরত বিএসএফ জওয়ানদের সঙ্গের লুকোচুরি খেলে পাচারকারীরা এই কাফ সিরাপ বাংলাদেশে পাচার করছে। মূলত, আকন্দবাড়িয়া গ্রাম পঞ্চায়েতের শুকনগর, ফতেপুর, মিলিক সুলতানপুর, গোলাপগঞ্জ গ্রাম পঞ্চায়েতের খড়িবোনা, চকমাইলপুর, ষষানি, গোপালনগর, চরিঅনন্তপুর গ্রাম পঞ্চায়েতের ঘোষটোলা, মহব্বতপুর, দুইশত বিঘি, হাদিনগর, বাখরাবাদ গ্রাম পঞ্চায়েতের সুকদেবপুর, দৌলতপুর, সবদলপুর ও পারদেওনাপুর গ্রাম পঞ্চায়েতের পারদেওনাপুর ও শোভাপুর গ্রাম দিয়ে এই পাচার চলছে রমরমিয়ে। প্লাস্টিকের বস্তায় ২৫টি করে সিরাপের প্লাস্টিক বোতলগুলি ভরে পাচারকারীরা কাঁটাতারের বেড়ার উপর দিয়ে ছুড়ে দিচ্ছে ওপারে। এপারের কারবারীদের সঙ্গে মোবাইল ফোন মারফত ওপারের কারবারীদের আগেই যোগাযোগ হয়ে থাকছে। সিরাপ ওপারে ছুড়ে ফেলার পর সময় সুযোগ বুঝে ওপারের কারবারীরা তা নিয়ে চলে যাচ্ছে।\nমালদহের সীমান্ত সূত্রে আরও খবর, এই মুহূর্তে বাংলাদেশে কাফ সিরাপ তথা ফেনসিডিলের চাহিদা মারাত্মক। বাংলাদেশ থেকে সেই সিরাপ চলে যাচ্ছে সৌদি আরবে। সে জন্য মালদহের সীমান্ত থেকে ১০০ বোতল সিরাপ ওপারে পাচার করলেই কারবারীদের কমিশন মিলছে সাড়ে সাত হাজার টাকা। যা বছরখানেক আগে ছিল মাত্র দু’হাজার টাকা। কমিশন তিন গুণেরও বেশি বেড়ে যাওয়ায় ডাল পাচারে কারবারিরা সক্রিয় হয়ে উঠেছে বলে অভিযোগ।\nশুধু ডালই নয়, শোভাপুরের গঙ্গা নদী পথ দিয়ে, পুরাতন মালদহ ব্লকের মুচিয়া সীমান্তে মহানন্দা নদী পথে ও হবিবপুর ব্লকের আইহো গ্রামে মহানন্দা-টাঙন নদীর সংযোগস্থল দিয়ে গরু ওপারে পাচার হচ্ছে বলে অভিযোগ।


Bengal sees more than 700 hundreds daily cases amid Ganpati Celebration, State: গণেশ চতুর্থীর আবহে রাজ্যে একলাফে অনেকটা বাড়ল দৈনিক সংক্রমণ!\nগণেশ চতুর্থীর আবহে রাজ্যে একলাফে অনেকটা বাড়ল দৈনিক সংক্রমণ!\nBengal Covid Update: পরপর তিন দিন ৭০০-এর উপরে দৈনিক সংক্রমণ। একদিনে রাজ্যে সংক্রমিত ৭৫৩ জন।\nUpdated: September 10, 2021 8:40:49 pm\nBengal Covid Update: চলতি সপ্তাহে অব্যাহত করোনার দৈনিক সংক্রমণের দৌড়। পরপর তিন দিন ৭০০-এর উপরে দৈনিক সংক্রমণ। একদিনে রাজ্যে সংক্রমিত ৭৫৩ জন। পাশাপাশি একধাক্কায় অনেকটা বেড়েছে দৈনিক মৃত্যু। গত ২৪ ঘণ্টায় রাজ্যে সংক্রমণের জেরে মৃত ১৪ জন। ১৫ অগাস্টের পর যে সংখ্যা সর্বাধিক। চলতি সপ্তাহের প্রথম তিন দিন সংক্রমণ ৭০০-এর নীচে থাকলেও, বুধবার থেকে সেই গ্রাফ ঊর্ধ্বমুখী। গণেশ চতুর্থীর আবহে এদিন সেই সংখ্যা সাড়ে ৭০০ ছাড়াল।\nএদিকে, দৈনিক সংক্রমণে স্বাস্থ্য দফতরকে উদ্বেগে রেখেছে উত্তর ২৪ পরগনা এবং কলকাতা। উত্তর ২৪ পরগনায় গত ২৪ ঘণ্টায় সংক্রমিত ১২৯ জন আর কলকাতায় ১২৭ জন।\nএদিকে, দেশের করোনা পরিস্থিতি এবং টিকাকরণ সম্বন্ধে খোঁজ নিতে বৃহস্পতিবার উচ্চ পর্যায়ের বৈঠক করলেন প্রধানমন্ত্রী। চলতি সপ্তাহেই স্বাস্থ্য মন্ত্রক উৎসবের মরশুমে কোভিড বিধি মানার পরামর্শ দিয়েছে। দেশ থেকে এখনও দ্বিতীয় ঢেউ নির্মূল হয়নি। এমন সতর্কবার্তাও জানিয়েছে স্বাস্থ্য সচিব রাজেশ ভূষণ।\nএদিকে, করোনা টিকার প্রথম ডোজ ৯৬% মৃত্যু আটকে দিয়েছে আর দুটি ডোজ ৯৭% মৃত্যু আটকে দিয়েছে। বৃহস্পতিবার এই দাবি করেন আইসিএমআর ডিজি বলরাম ভার্গব। পরিসংখ্যান তুলে ধরে তিনি বলেছেন, ’৯৬.৬% মৃত্যু আটকে দিয়েছে কোভিডের একটি ডোজ। আর দুটি ডোজ আটকে দিয়েছে ৯৭.৫% মৃত্যু।‘\nবুধবার পর্যন্ত ৭৩ কোটি টিকাকরণ সম্পন্ন হয়েছে দেশে। মঙ্গলবার ৭১ কোটির বেঞ্চমার্ক পার করেছে গণটিকাকরণ। এখনও পর্যন্ত ৫৮% প্রাপ্তবয়স্ক করোনার একটি ডোজ পেয়েছেন আর ১৮% পেয়ে গিয়েছেন দুটি ডোজ। সম্প্রতি এই দাবি করেছে স্বাস্থ্য মন্ত্রক। পাশাপাশি দেশ থেকে এখনও দ্বিতীয় ঢেউ নির্মূল হয়নি। তাই উৎসবের মরশুমে সতর্কতা অবলম্বনের পরামর্শ দিয়েছে মন্ত্রক।\nপরিসংখ্যানে উল্লেখ, দেশের এখন ৩৫টি এমন জেলা রয়েছে যেখানে ১০%-এর বেশি সংক্রমণ আর ৩০টি এমন জেলা রয়েছে যেখানে ৫-১০%-এর মধ্যে সংক্রমণ। অপরদিকে, বুধবার বেশ খানিকটা বাড়ল দেশের দৈনিক সংক্রমণ। ৪৩ হাজারেরও বেশি মানুষ একদিনে করোনা আক্রান্ত হলেন। স্বাস্থ্যমন্ত্রকের তথ্য অনুযায়ী গত ২৪ ঘণ্টায় দেশে করোনার বলি আরও ৩৩৮। সব মিলিয়ে করোনা আক্রান্তের মোট সংখ্যা বেড়ে ৩ কোটি ৩১ লক্ষ ৩৯ হাজার ৯৮১। দেশে করোনায় মৃতের সংখ্যা বেড়ে ৪ লক্ষ ৪১ হাজার ৭৪৯।\nBengal CoronaBengal Covid UpdateDaily CasesDaily UpdateGanpati Utsav\nWeb Title: Bengal sees more than 700 hundreds daily cases amid ganpati celebration state\nডুয়ার্সে উদ্ধার ১৩ কোটি টাকার সাপের বিষ! বনদফতরের জালে পাচারকারী


কোম্পানীগঞ্জে লকডাউনের বালাই নেই ক্ষমতাসীনদের কাছে!! কোম্পানীগঞ্জে লকডাউনের বালাই নেই ক্ষমতাসীনদের কাছে!! – GNEWSBD24.COM\nকোম্পানীগঞ্জে লকডাউনের বালাই নেই ক্ষমতাসীনদের কাছে!!\nসরকার ঘোষিত কঠোর লকডাউনকে বৃদ্ধাঙ্গুলি দেখিয়ে নেতাকর্মী নিয়ে বাজারে শোডাউন করে ফের সমালোচনায় বসুরহাট পৌরমেয়র আব্দুল কাদের মির্জা। সোমবার সকালে বসুরহাট পৌরসভার বাজার প্রদক্ষিনকালে শতাধিক অনুসারী নিয়ে বাজারে শোডাউন করে এই সমালোচনায় পড়েন।\nএসময় তার এক সহকারী লাইভে আসে তাতে দেখা যায় তিনি একজন ফল বিক্রেতাকে শাসাচ্ছেন কেনো দোকান খোলা রেখেছে।অথচ তিনি জানেনইনা কাঁচামালের দোকান রাত আট টা পর্যন্ত খোল। নাম প্রকাশে অনিচ্ছুক এক দোকানী আক্ষেপ করে বলেন ফল দোকানদার একা বসে ফল দোকান করছে সেটা অপরাধ,অথচ তিনি দলবেঁধে শতাধিক লোক নিয়ে ঘুরছেন সেটা সমস্যা নয়।\nআসলে কোম্পানীগঞ্জে গত কয়েকমাস রাজনৈতিক পরিস্থিতি কিছুই মানছেনা এমনকি করোনার কঠোর লকডাউনেও সভা সমাবেশ চলছে। প্রশাসন বিষয়গুলো দেখবে অথচ প্রশাসনের উপস্থিতিতে তিনি লোক জড়ো করে বাজারে শোডাউন করছেন এমন ছবি সামাজিক যোগাযোগ মাধ্যমে ভাইরাল।\nএ বিষয়ে কোম্পানীগঞ্জ থানার ভারপ্রাপ্ত কর্মকর্তা কে ফোন করলেও তিনি জানান, উনি যখন রাস্তায় বের হোন তখন অনেক পথচারী একত্রিত হয়ে যায় এ বিষয় নিয়ে আমরা তার সাথে কথা বলবো সামনে যেনো এমন না হয়।


This is what tollywood actresses think about Uttam Kumar\nমহানায়ককে যদি কাছে পেতেন, কী করতেন এই প্রজন্মের নায়িকারা?\nPublished by: Sangbad Pratidin Digital | Posted: July 24, 2018 9:49 am| Updated: July 24, 2018 5:07 pm\nসংবাদ প্রতিদিন ডিজিটাল ডেস্ক: তিনি স্বপ্নের নায়ক। তাই তাঁকে ঘিরে স্বপ্ন শুধু তাঁর প্রজন্মের মহিলারাই দেখেননি, তাঁকে ঘিরে স্বপ্নের জাল বোনেন এই প্রজন্মের অভিনেত্রীরাও। যদি সুযোগ পেতেন উত্তমকুমারের বিপরীতে অভিনয় করার তাহলে কী করতেন তাঁরা? কেউ রান্না করে খাওয়াতেন, কেউ আবার ওঁর দিকে তাকিয়েই সময় কাটিয়ে দিতেন। কিন্তু প্রেমে পড়তেন সবাই, একবাক্যে স্বীকার করলেন এই প্রজন্মের জনপ্রিয় তিন অভিনেত্রী।\n[প্রয়াণ দিবসে শ্রদ্ধার্ঘ্য, নন্দনে সাতদিনব্যাপী উত্তমকুমার চলচ্চিত্র উৎসব]\nসায়নী ঘোষ- আমার জীবনের অন্যতম বড় দুঃখ যে, আমি উত্তমকুমারের সমকালীন অভিনেত্রী নই। ওই যে ওঁর হাসি, তাতেই একটা অন্যরকম ব্যাপার রয়েছে। তবে শুধু হাসি নয়, স্টাইলেও মাত দিয়ে দিতেন সবাইকে। ব্যক্তিত্ব আর অভিনয়ের এক অনবদ্য প্যাকেজ তিনি। যদি সুযোগ পেতাম উত্তমকুমারের বিপরীতে অভিনয় করার, তাহলে ওর দিকে তাকিয়েই আমার সময় কেটে যেত, অভিনয় করতে পারতাম বলে মনে হয় না। এই ইন্ডাস্ট্রিতে উনিই একমাত্র মহানায়ক। আমাদের জেনারেশন শুধু কেন, এর পরের জেনারেশনও মজে থাকবে উত্তমকুমারে।\nতনুশ্রী চক্রবর্তী- উত্তমকুমারের সঙ্গে একটা কাজ করতে পারলে অবশ্যই প্রেম করতাম। আর যদি সত্যিই প্রেম করতে পারতাম তাহলে অজ্ঞান হয়ে যেতাম। আসলে তিনি যে সময়টা তৈরি করেছিলেন বাংলা ছবিতে। সেটা একটা স্বর্ণযুগ। তবে আমার মনে উত্তমকুমার তাঁর সময়ে যে ভালবাসা পেয়েছেন যে সম্মান পেয়েছেন আমরা তাঁকে আরও বেশি দাম দিই। এই প্রজন্ম তাঁকে মিস করে কারণ যেভাবে তিনি জনসাধারণের কাছে পৌঁছে গিয়েছিলেন সেভাবে আজ অবধি বোধহয় কেউ পৌঁছতে পারেননি জনমানসে।\nসোহিনী সরকার- আমি তো আর প্রকৃতির বাইরে নই। তাই উত্তমকুমারকে হাতের কাছে পেলে অবশ্যই প্রেমে পড়তাম। হয়তো কেমিস্ট্রিটা সাবিত্রী চট্টোপাধ্যায়ের মতো, কিংবা সুপ্রিয়া দেবীর মতো কিংবা হয়তো সুচিত্রা সেনের মতো হতো। তবে এটুকু বলতে পারি উনি আমাকে উপেক্ষা করতে পারতেন না (হাসি)। অবশ্য ওঁর প্রেমে পড়লে এরকম বর্ষার দিনে একাকীত্বে ভুগতে হত। ওঁর মতো সুদর্শন, আকর্ষণীয় পুরুষ আমি আর দেখিনি। সমসাময়িক হলে হয়তো উত্তম-সোহিনী জুটি হতো একটা। দু’জনের নামই তো তিন অক্ষরের। ভালই মানাতো। আরেকটা জিনিস কিন্তু হতই সেটা হল, আমি রান্না করতে ভালবাসি, আর উনি খেতে ভালবাসতেন। সেটে প্রায়দিনই রান্না করে নিয়ে যেতাম আমি। আর আমার হাতের রান্না খেয়ে নিশ্চয়ই আমার প্রেমে পড়তেন বাঙালির স্বপ্নের নায়ক।\n[‘পিয়া রে’ দেখে কী বলল তাঁর সবচেয়ে বড় সমালোচক, ফাঁস করলেন শ্রাবন্তী]\nতিনি স্বপ্নের নায়ক।\nতাঁকে ঘিরে স্বপ্ন শুধু তাঁর প্রজন্মের মহিলারাই দেখেননি।\nস্বপ্নের জাল বোনেন এই প্রজন্মের অভিনেত্রীরাও।\nGlamour World Tollywood\nপ্রকাশ্যে ঠোঁটে ঠোঁট রেখে চুমুতে আপত্তি! ‘No Kissing Zone’ বিজ্ঞপ্তি আবাসিকদের


খুলনা অফিস : খুলনা অঞ্চলে ওষুধ নিয়ে রীতিমতো নজিরবিহীন নৈরাজ্য চলছে। অভিযানে মিলছে ভেজাল ওষুধ। নিষিদ্ধ ভারতীয় ওষুধ ছাড়াও সরকারি ওষুধও পাওয়া যাচ্ছে ফার্মেসীগুলোতে। দেশে তৈরি গুণ-মানহীন ফুড সাপ্লিমেন্টও বিদেশি স্টিকার লাগিয়ে বিক্রি হচ্ছে চড়া দামে। ওষুধ ফামের্সির পাশাপাশি অধিকাংশ হোমিও ফার্মেসিরই নেই ওষুধ বিক্রির অনুমোদন।\nসম্প্রতি র‌্যাব-৬ ও স্থানীয় পুলিশ প্রশাসন ও নির্বাহী ম্যাজিস্ট্রেটের নেতৃত্বে অভিযানে এসব তথ্য উঠে এসেছে। মূলত দীর্ঘদিন ধরে ওষুধ প্রশাসনের উদাসীনতা, ব্যবসায়ীদের রাজনৈতিক প্রভাব থাকায় এ পরিস্থিতির সৃষ্টি হয়েছে বলে মনে করেন সংশ্লিষ্টরা।\nখুলনার ড্রাগ সুপারের কার্যালয় সূত্র মতে, খুলনা জেলায় হোমিও ফামের্সি লাইসেন্সধারী রয়েছে ১৩৫টি। এর মধ্যে নগরীতে লাইসেন্সপ্রাপ্ত সংখ্যা ১১৩টি। আপাতত লাইসেন্স দেয়া বন্ধ রয়েছে। সম্প্রতি ড্রাগ সুপার মাহমুদ হোসাইন বদলি হওয়ার পর গত ৯ আগস্ট মো. মাসুদুজ্জামান ড্রাগ সুপার হিসেবে খুলনায় দায়িত্ব পান। তিনি লাইসেন্সবিহীন ফার্মেসিগুলো ও নিষিদ্ধ ওষুধ বিক্রি বন্ধে নগরী ও উপজেলাগুলোতে অভিযান পরিচালনা করেন। গত নবেম্বর মাসে নগরীর ৩টি ফামের্সিতে নিষিদ্ধ ওষুধ বিক্রির অভিযোগে জরিমানাও করেন। এরপরই তাকে প্রত্যাহার করা হয়। বর্তমানে খুলনা ড্রাগ সুপার হিসেবে অতিরিক্ত দায়িত্ব পালন করছেন রেহান হাসান।\nঅনুসন্ধানে জানা যায়, ড্রাগ সুপার মো. মাসুদুজ্জামান উপজেলার মধ্যে কয়রা ও পাইকগাছায় নিষিদ্ধ ওষুধ বিক্রি বন্ধ ও লাইসেন্সবিহীন ওষুধ ফার্মেসিগুলোতে অভিযান পরিচালনা করেন। সেখানে কয়েকটি ফার্মেসিকে জরিমানা করেন। এরপরই নগরীর শান্তিধাম মোড় এলাকায় অভিযানে প্রায় ৩টি ফামের্সিকে বিভিন্ন অনিয়মের কারণে ৩৭ হাজার টাকা জরিমানা করেন। এ সব কারণে বাংলাদেশ কেমিস্ট অ্যান্ড ড্রাগিস্ট (বিসিডিএস) খুলনা জেলা শাখার কিছু কর্মকর্তা বেসামাল হয়ে পড়েন। এরপরই ওই ড্রাগ সুপারের বিরুদ্ধে অভিযোগ তোলা হয়।\nজানা গেছে, উল্লিখিত হোমিও ফার্মেসি লাইসেন্স বাদে নগরী ও উপজেলাগুলোতে গড়ে উঠেছে হোমিও ফার্মেসি। এ সব লাইসেন্সবিহীন হোমিও ফামের্সিতে অসাধু ব্যবসায়ীরা রেকটিফাইড স্পিরিট (আরএস) বিক্রি করছেন। এর ক্রেতা হচ্ছে মাদকসেবীরা।\nখুলনা জেলা মাদকদ্রব্য নিয়ন্ত্রণ অধিদপ্তর থেকে রেকটিফাইড স্পিরিট (আরএস) হোমিও ফার্মেসিগুলোত ব্যবহার বা বিক্রির জন্য সংস্থার থেকে লাইসেন্স গ্রহণ করতে হয়। বর্তমানে খুলনা জেলাতে মোট ৯টি হোমিও ফার্মের্সিতে আরএস লাইসেন্স রয়েছে। এর মধ্যে ৭টি নবায়ন করা হয়। বাকি দুইটি প্রক্রিয়াধীন রয়েছে।\nজেলা মাদকদ্রব্য নিয়ন্ত্রণ কার্যালয় এর উপ-পরিচালক মো. রাশেদুজ্জামান বলেন, হোমিও ফার্মের্সিতে রেক্টিফাইড স্পিরিট (আরএস) বিক্রি ও ব্যবহারের জন্য যারা আমাদের থেকে লাইসেন্স নিয়েছেন, শুধুমাত্র তারাই বিক্রি ও ব্যবহার করতে পারবেন। যেসব ফার্মেসিগুলোতে লাইসেন্স নেই তাদেরকে আইনের আওতায় আনা হবে। এদের বিরুদ্ধে অভিযান অব্যাহত থাকবে। তিনি বলেন, জনবল সঙ্কট থাকার কারণে সবদিকে অভিযান পরিচালনা করতে বেগ পেতে হচ্ছে। তারপরেও তাদের টিম দিন-রাত অভিযান পরিচালনা করছেন।\nজেলা প্রশাসনের সহকারী কমিশনার ও নির্বাহী ম্যাজিস্ট্রেট মো. আরাফাত উল আলম বলেন, সাধারণ জনগণ ক্ষতিগ্রস্ত হচ্ছে এমন কোন কিছু উৎপাদন, ভেজাল ওষুধ বিক্রির সাথে জড়িতদের বিরুদ্ধে আমাদের অভিযান অব্যাহত থাকবে। সেক্ষেত্রে তিনি বলেন, এই সব বিষয়ে স্থানীয় সাধারণ জনগণসহ সর্বস্তরের মানুষকে এগিয়ে আসতে হবে।\nখুলনা ড্রাগ সুপার (অতিরিক্ত দায়িত্ব) মো. রেহান হাসান বলেন, স্থানীয় খুলনার কেমিস্ট অ্যান্ড ড্রাগিস্ট সমিতির (বিসিডিএস) কিছু কর্মকর্তা খুলনার ড্রাগ সুপার মো. মাসুদুজ্জামানের বিরুদ্ধে একটি লিখিত অভিযোগ দায়ের করেন। সেই অভিযোগের ভিত্তিতেই তিন সদস্য কমিটি গঠন করা হয়। তদন্ত শেষ না হওয়া পর্যন্ত এ বিষয়ে তিনি কিছুই বলতে পারবেন না।\nজেলা মাদকদ্রব্য নিয়ন্ত্রণ কার্যালয় ‘ক’ সার্কেলের পরিদর্শক মো. আহসান হাবিব বলেন, তার আওতাধীন নগরীতে ৩টি হোমিও ফার্মেসির রেকটিফাইড স্পিরিট (আরএস) লাইসেন্স আছে। যারা লাইসেন্স ব্যতীত আরএস বিক্রি বা ব্যবহার করবেন তাদের বিরুদ্ধে মাদকদ্রব্য নিয়ন্ত্রণ আইন (২২) গ ধারায় শাস্তির বিধান রয়েছে। ২ বছর থেকে সর্বোচ্চ ৯-১০ বছর জেল হওয়ার পাশাপাশি জরিমানার বিধান রয়েছে।\nকনজ্যুমার এসোসিয়েশন অব বাংলাদেশ (ক্যাব) খুলনা জেলা শাখার সভাপতি এডভোকেট এনায়েত আলী বলেন, যারা ওই সব ভেজাল ওষুধ উৎপাদন করছেন তাদেরকে আইনের আওতায় এনে কঠোর শাস্তি দেয়া উচিত। অনেক সময় এ ব্যবসার সাথে রাজনৈতিক প্রভাবও জড়িত। প্রশাসন অনেক ক্ষেত্রে অসহায়। যেসব ফার্মেসিীগুলো বিক্রি নিষিদ্ধ ওষুধ বিক্রি করছেন তাদেরকে আইনের আওতায় আনার দাবি জানান। তিনি বলেন, চিকিৎসকদের প্রেসক্রিপশন অনুযায়ী ফার্মেসিগুলো থেকে সাধারণ মানুষ ওষুধ কিনছেন। তারা জানেন না কোনটি ভেজাল আর কোনটি আসল। এ ব্যাপারে তিনি গোয়েন্দা নজরদারি বাড়ানোর দাবি জানান।\nখুলনা জেলা শাখার বিসিডিএস (অবৈতনিক) সম্পাদক কবির উদ্দিন বাবলু বলেন, ড্রাগ সুপার মো. মাসুদুজ্জামান এর আচরণগত কারণে তার বিরুদ্ধে বিসিডিএস এর কিছু সদস্য অভিযোগ দিয়েছিলেন। অভিযানের কারণে তার বিরুদ্ধে অভিযোগ তোলা হয়েছে এমন প্রশ্ন করা হলে তিনি বিষয়টি এড়িয়ে যান।\nউল্লেখ্য, গত ২২ নবেম্বর হেরাজ মার্কেটে র‌্যাব-৬ ও নির্বাহী ম্যাজিস্ট্রেট মো. জাকির হোসেনের নেতৃত্বে একটি টিম ৩ দফা অভিযান পরিচালনা করেন। এ সময় মেয়াদ উত্তীর্ণ ওষুধ ও ফিজিসিয়ান স্যাম্পল থাকার অপরাধে দুইটি ফার্মেসীকে জরিমানা করেন ভ্রাম্যমাণ আদালত। এর মধ্যে হেনা মেডিকেল হলকে মেয়াদ উত্তীর্ণ ওষুধ থাকার অভিযোগে ১০ হাজার টাকা জরিমানা করা হয়। ওই প্রতিষ্ঠানের মালিক খুলনা জেলা শাখার বিসিডিএস (অবৈতনিক) সাবেক সম্পাদক এস এম আজিজুর রহমানের। এর আগে ২০১৬ সালের ফেব্রুয়ারি মাসে স্বাস্থ্য অধিদফতর, ওষুধ ও জেলা প্রশাসনের যৌথ উদ্যোগে নগরীর পাইকারী ওষুধের বাজার হেরাজ মার্কেটে ভ্রাম্যমাণ আদালতের অভিযানে খুলনা কেমিস্ট ও ড্রাগিস্ট সমিতির সভাপতিসহ ১৬ জন ব্যবসায়ীকে ১ লাখ ৬৯ হাজার টাকা জরিমানা করা হয়েছে। এছাড়া ২৯ নবেম্বর নগরীর খালাসী মাদরাসার সামনে খুলনায় ভেজাল ওষুধ তৈরি ও বাজারজাতকরণের অভিযোগে হাফিজুর রহমান (৫০) নামের এক ব্যক্তিকে ৬ মাসের জেল ও ৫০ হাজার টাকা জরিমানা করেছেন ভ্রাম্যমাণ আদালত।\nখুলনা জেলা প্রশাসনের নির্বাহী ম্যাজিস্ট্রেট মো. আরাফাতুল আলম ভোক্তা অধিকার আইনের আওতায় এই সাজা প্রদান করেন। ওই হোমিও ওষুধ ও ফুড সাপ্লিমেন্ট কোন ধরনের ল্যাবরেটরি পরীক্ষা ছাড়াই ওষুধ তৈরি ও সেবন স্বাস্থ্যের জন্য ক্ষতিকর বলে জানান নির্বাহী ম্যাজিস্ট্রেট।


কিছুটা অর্জন, অনেকটা হতাশা\nখায়রুল বাসার নির্ঝর, ঢাকা\nপ্রকাশ : ২৮ ডিসেম্বর ২০২১, ০৪:২২আপডেট : ২৯ ডিসেম্বর ২০২১, ১২:২৬\nগত এক বছরের ফলাফল টানলে, দেশের নাটকপাড়ায় উল্লেখযোগ্য অর্জন সামান্য। বছরের প্রথম কয়েক মাস করোনার কবলে পড়ে টিভি ইন্ডা‌স্ট্রিকেও ভুগতে হয়েছে। তবে সেটার সামাল দেওয়া গেছে দ্রুতই। পরি‌স্থি‌তি কিছুটা স্বাভা‌বিক হতেই বে‌শির ভাগ শিল্পীরা কাজ শুরু করেন। অপূর্ব, নিশো, মেহজাবীনদের মতো জন‌প্রিয় তারকারা বছরজুড়ে তুলনামূলক কম কাজ করেছেন। তবে সে অভাব পূরণ ক‌রতে উঠে এসেছেন অনেক নতুন মুখ।\nমন্দা কাটেনি সিনেমা হলে\nনাটক প্রচারমাধ্যমের দিক থেকে টি‌ভি চ্যানেলের বিকল্প হিসেবে ইউটিউব আরও শক্তভাবে দাঁড়িয়ে গেছে গত এক বছরে। ফলে বছর শেষে প‌রি‌স্থি‌তি এমন হয়েছে—আগে যে তারকারা ‘ইউটিউব নাটক’ শুনলে শি‌ডিউল দিতেন না, তাঁরাই এখন টি‌ভির চেয়ে ‘ইউটিউব নাটক’-এ সময় দিচ্ছেন বে‌শি। কারণ, বাজেটের দিক দিয়ে দু‌টি মাধ্যমের মধ্যে ব্যবধান বেড়েছে।\nবলিউডের আলোচিত যত ঘটনা\nএক বছর আগেও টি‌ভি চ্যানেল থেকে এক‌টি একক নাটকের জন্য যে বাজেট পাওয়া যেত, সেই বাজেটের প‌রিমাণটা এখন আরও কমেছে। উল্টো দিকে প্রোডাক্ট রিপ্লেসমেন্ট, ব্র্যান্ডিং, স্পন্সর ইত্যাদি ব্যবসায়িক কৌশল খা‌টিয়ে নাটকের দাম বা‌ড়িয়েছে ইউটিউব চ্যানেলগুলো। এক ঘণ্টার এক‌টি নাটকের জন্য এ মাধ্যমে ৬-৮ লাখ টাকাও বাজেট হাঁকাচ্ছেন অনেকে। ফলে শিল্পীরা পা‌রিশ্রমিকও পাচ্ছেন বে‌শি। অথচ, টি‌ভি চ্যানেলগুলো সর্বোচ্চ দিতে পারছে দুই-আড়াই লাখ টাকা।\nআঞ্চলিক ছবির দাপট\nশিল্পী নির্বাচনে টি‌ভি চ্যানেলের উদারতা বেড়েছে গত এক বছরে। আগে যেখানে দেখা হতো ‘নাটকে তারকা কে আছেন’, তুলনায় এখন গল্পটা গুরুত্ব পাচ্ছে বে‌শি। জন‌প্রিয় অভিনয়‌শিল্পী না থাকলেও, গল্প-অভিনয় মি‌লিয়ে নাটকের মান ভালো হলে সে‌টি কিনতে আগ্রহী হচ্ছে টি‌ভি চ্যানেল। এই প্রবণতা নির্মাতাদের কাজকে আরও সহজ করে দিয়েছে। জনপ্রিয় শিল্পীদের শিডিউল পেতে নাটকের সেটে নির্মাতাদের ধরনা দেওয়ার চিত্র বছর শেষে বদলেছে।\nনাটকের অনেক অভিনয়‌শিল্পীর বিরুদ্ধে ‘সি‌ন্ডিকেট’-এর যে অভিযোগটা ছিল, সেটা কিছুটা কমেছে। বে‌শির ভাগ অভিনেতাই আগে নিজেদের সুবি‌ধা অনুযায়ী না‌য়িকা নির্বাচন করতেন। নির্মাতাকে বাধ্য করতেন তাঁকে কাস্ট করতে। শুধু না‌য়িকা নন; নাট্যকার, চিত্রগ্রাহক, মেকআপম্যান, প্রোডাকশন ম্যানেজার—সবই নিতে হতো অভিনেতার ম‌র্জি অনুযায়ী। এ প‌রি‌স্থি‌তি এখনো চলছে, তবে আগের মতো অত তীব্র আকারে নয়। ‘সি‌ন্ডিকেটবাজ’ তারকারা হয়তো কিছুটা হলেও বুঝতে পেরেছেন, দলবা‌জি করে নয়, টিকে থাকার একমাত্র উপায়—ভালো কাজ।\nহলিউডের আলোচিত ঘটনা\nসারা বছর জন‌প্রিয় শিল্পীদের উপস্থি‌তি মিস করেছে ছোট পর্দা। মোশাররফ ক‌রিম, অপূর্ব, নিশো, নুসরাত ইমরোজ তিশা, মেহজা‌বীনের মতো জন‌প্রিয় তারকারা নানা কারণে নাটকে অভিনয় ক‌মিয়ে দিয়েছেন। কেউ ব্যক্তিগত কার‌ণ দে‌খিয়ে, কেউ ওয়েব প্ল্যাটফর্মের কাজে বে‌শি আগ্রহী হয়ে। ওয়েব প্ল্যাটফর্ম এদেশের টি‌ভি চ্যানেলের জন্য স্পষ্টতই একটা হুম‌কি হিসেবে হা‌জির হয়ে‌ছিল। বছর শেষে সে ভয় কা‌টিয়ে উঠতে পারে‌নি টি‌ভি চ্যানেলগুলো। অনুষ্ঠানের বৈ‌চিত্র্য খুব একটা চোখে পড়ে‌নি। আটকে ছিল একই ঘেরাটোপে। ‘ইত্যাদি’ ছাড়া আর কোনো ম্যাগাজিন অনুষ্ঠান তেমন আলোচনায় আসেনি।\nআর নাটকের মান? কতটা বদলাল টি‌ভিনাটক? এক ঘণ্টার নাটকে অনেক নিরীক্ষাধর্মী কাজ হয়েছে গত এক বছরে। যেমন ‘মরণোত্তম’, ‘শেষটা অন্য রকম ছিল’, ‘আলো’, ‘মায়ের ডাক’, ‘যদি আমি না থাকি’, ‘গরম ভাতের গন্ধ’, ‘২১ বছর পরে’, ‘সাহসিকা’, ‘পুনর্জন্ম’ ইত্যাদি। গতানুগ‌তিক প্রেম থেকে বেরিয়ে নানা ধরনের গল্প বলার চেষ্টা করেছেন অনেকে। পাশাপাশি ‘সস্তা’ কমেডিরও বাড়াবা‌ড়ি ছিল টি‌ভি ও ইউটিউব চ্যানেল—দুই মাধ্যমের নাটকেই। একেবারেই ব্যর্থ ধারাবা‌হিক নাটক। এদেশের টি‌ভি চ্যানেলের ধারাবা‌হিক নাটকের সঙ্গে দর্শকদের সম্পৃক্ততা কয়েক বছর আগেও কম ছিল। চিত্রটা বদলায়‌নি এ বছরও।\nদুই ঈদ অনুষ্ঠানে টিভি পর্দায় স্বল্পদৈর্ঘ্য চলচ্চিত্র প্রচার করে আলোচনায় ছিল দীপ্ত টিভি। একঝাঁক নতুন নির্মাতা তাঁদের নির্মাণশৈলী দিয়ে চমক দেখিয়েছেন।\nসব মিলে কিছুটা অর্জন, প্রত্যাশা আর অনেকটা হতাশা নিয়ে সারা বছর খুঁড়িয়ে চলেছে দেশীয় টি‌ভিনাটক। এখনই উদ্যোগ না নিলে নাটকের সঙ্গে দর্শকদের যে সংযোগ, সেটা আরও বিচ্ছিন্ন হবে—এ আশঙ্কা উড়িয়ে দেওয়া যাচ্ছে না।\nসালতামামির অন্যান্য আয়োজন:\nশেষ ভালো যার\nতারকাদের থানা দর্শনের বছর\nবিনোদননাটকইউটিউবঅপূর্বটিভিমেহজাবীনছাপা সংস্করণআজকের বিনোদনসালতামামিফিরে দেখা\nক্ষোভ-বিক্ষোভে নয়, হা-হুতাশে তো নয়ই


PEOPLE'S VOICE: দায় এড়ানো পঞ্চায়েত নির্বাচনকে কেন্দ্র করে রাজ্যজুড়ে সন্ত্রাস ও হিংসার দায় এড়াতে চাইছেন মুখ্যমন্ত্রী মমতা বন্দ্যোপাধ্যায়। চতুর্থ দফা পঞ্চায়েত ভোটের ঠিক আগের দিন মুখ্যমন্ত্রী কিছু অজুহাত খোঁজার চেষ্টা করেছেন। মুখ্যমন্ত্রী বলেছেন, ‘আমার কথা শুনে এক বা দু’দিনে ভোট হয়ে গেলে একটাও খুন হতো না। জোর করে পাঁচ দিনে ভোট করা হচ্ছে।’ তিনি আরও বলেছেন, ‘তৃণমূল সন্ত্রাস চায় না। সবাইকে বলছি, শান্তি রাখুন। মানুষকে ভোট দিতে দিন।’ দক্ষিণবঙ্গের তিন দফার ভোট শেষ হওয়ার পর মুখ্যমন্ত্রীর এই অজুহাত এবং আপ্তবাক্যের কথা মনে পড়েছে। মুখ্যমন্ত্রী কি জানেন না রক্তপাত শুরু হয়েছে নির্বাচন নিয়ে কথাবার্তা শুরুর হওয়ার সময় থেকে। গত ২৩শে ফেব্রুয়ারি থেকে এপর্যন্ত ২৯ জন বামপন্থী কর্মীকে হত্যা করা হয়েছে। আহত হয়েছেন অনেকে। আক্রমণ, ঘরবাড়ি ভাঙচুর, আগুন লাগানোর ফলে গ্রামের অনেক মানুষ ঘরছাড়া হয়েছেন। গ্রাম ছেড়ে চলে যেতে হয়েছে অনেককে। বামপন্থী প্রার্থীর পরিবার অত্যাচারিত হয়েছে। মুখ্যমন্ত্রী কি এসব তথ্য জানতে পারেননি? পুলিস প্রশাসন কি এই আক্রমণের রিপোর্ট মুখ্যমন্ত্রীকে পাঠাতে সাহস করেনি? ভোটের জন্য এই হিংসার কি যুক্তি দেবেন তৃণমূল নেত্রী! মুখ্যমন্ত্রীর নির্দেশেই জেলার পুলিস প্রশাসন রাজ্য নির্বাচন কমিশনকে সহযোগিতা করেনি। পঞ্চায়েতমন্ত্রী জানিয়ে দিয়েছিলেন, সরকার সরকারের মতোই চলবে। নির্বাচন কমিশনের নিয়ন্ত্রণে থাকবে না। ফলে গোড়া থেকেই শাসক দলের নির্দেশে কাজ করেছে রাজ্যের প্রশাসন। মহাকরণের চাপে ডি এম, এস পি-দের পক্ষে নিরপেক্ষতা রক্ষা সম্ভব হচ্ছে না।শাসক দলকে প্রশাসনের মদত দেওয়ার ফলেই হিংসা, রক্তপাত বেড়েছে। সাধারণভাবে নির্বাচনের দিনক্ষণ ঘোষণা হলেই প্রশাসন ভারতের নির্বাচন কমিশন বা রাজ্য নির্বাচন কমিশনের নিয়ন্ত্রণে চলে যায়। ভোটের সময় নিরপেক্ষতা রক্ষা করতেই প্রশাসনকে আনা হয় কমিশনের এক্তিয়ারে। ব্যতিক্রম হলো এবারের পঞ্চায়েত নির্বাচন। কমিশনকে উপেক্ষা করে সর্বদলীয় বৈঠকেও যোগ দেয়নি তৃণমূল। তৃণমূল সরকার আসার পর থেকেই রাজ্যে আইন-শৃঙ্খলার অবনতি ঘটেছে। তৃণমূলের দুষ্কৃতী বাহিনী লাগাতার আক্রমণ চালাচ্ছে বামপন্থী ও অন্যান্য বিরোধী দলের নেতা ও কর্মীদের ওপর। এই পরিস্থিতিতে রাজ্যে ১৭টি জেলায় প্রায় ৪৮ হাজার আসনে ভোটগ্রহণের জন্য পর্যাপ্ত সংখ্যায় নিরাপত্তা বাহিনী দরকার। একদিনে ভোটের আয়োজন করলে রাজ্য ও কেন্দ্র উভয়ের পক্ষেই নিরাপত্তা বাহিনী প্রয়োজনীয় সংখ্যায় দেওয়া সম্ভব নয়। জেলাগুলির ভৌগোলিক অবস্থান ধরে দফা ভেঙে ভোটের সময়সূচী স্থির করলে তবেই নিরাপত্তা জোরদার করা সম্ভব। কিন্তু বর্তমান রাজ্য সরকার ভোটারদের স্বার্থে নিরাপত্তা জোরদার করতে চায়নি। আদালতের আদেশে রাজ্য সরকার কেন্দ্রীয় বাহিনী নিতে বাধ্য হলেও আইনের বাধা দেখিয়ে তাকে অধিকাংশ ক্ষেত্রেই বসিয়ে রাখা হচ্ছে। দফা ভাঙার সুবিধা নিয়েছে শাসক দল। তারা তাদের সশস্ত্র দুষ্কৃতী বাহিনীকে দফা ধরে জেলায় জেলায় পাঠিয়েছে। অন্যদিকে নিরাপত্তা বাহিনীকে নিষ্ক্রিয় করে বসিয়ে রাখা হয়েছে। দলের পক্ষে দফাওয়াড়ি ভোটের পূর্ণ সুযোগ নিয়ে তৃণমূল নেত্রী এখন ‘একদফা’ এবং ‘শান্তির’ কথা বলে রাজনৈতিক ভণ্ডামি শুরু করছেন। নির্বাচন কমিশনের প্রশাসন ও কেন্দ্রীয় বাহিনীর ওপর কোনও নিয়ন্ত্রণ ছিলো না। রাজ্য প্রশাসনের অসহযোগিতার ফলে কমিশনের পর্যবেক্ষকরা কার্যত কোনও ভূমিকা পালন করতে পারেনি। তিন দফার পর মুখ্যমন্ত্রীর শান্তির বার্তা আসলে অর্থহীন। কারণ তাদের দলের নেতারা বোমা মারার, মুণ্ডু নেওয়ার হুমকি দিচ্ছে। সেই হুমকির জেরে একের পর এক মানুষের মৃত্যু হচ্ছে। ভোটে হিংসার শিকার হচ্ছে শিশু, মহিলারা। মুখ্যমন্ত্রীর শান্তি রক্ষার সদিচ্ছা থাকলে দলের লোকেদের আগে নিয়ন্ত্রণে রাখার চেষ্টা করতেন। কিন্তু সে পথে না গিয়ে বিরোধী দল এবং কমিশনকে অভিযুক্ত করে রক্তপাতের দায় এড়াচ্ছেন মুখ্যমন্ত্রী।


Bholabani - বোরহানউদ্দিনের কুঞ্জেরহাট উপশহরে ময়লার স্তুপ, ব্যর্থতা কার!\nপ্রথম পাতা » এক্সক্লুসিভ » বোরহানউদ্দিনের কুঞ্জেরহাট উপশহরে ময়লার স্তুপ, ব্যর্থতা কার!\nভোলার বোরহানউদ্দিনের উপশহর খ্যাত কুঞ্জেরহাট বাজারের প্রাণকেন্দ্রে দীর্ঘদিন ধরে ময়লার স্তুপ জমে থাকলেও অপসারণের উদ্যোগ নেই।\nসরেজমিনে দেখা যায়, জেলার দ্বিতীয় বৃহত্তম এ বাজারের হাওলাদার মার্কেটের বিশাল অংশ জুড়ে ময়লার স্তুপ। এ নিয়ে ব্যবসায়ীরা অভিযোগ করে আসলেও বাজার ব্যবসায়ী কমিটি ময়লা অপসারণে কোন উদ্যোগ নেয়নি। হাওলাদার মার্কেটের ব্যবসায়ীরা জানান, বাজারের ব্যবসায়ী কমিটি উদ্যোগ নিয়ে এই ময়লার স্তুপ অপসারণ করতো তাহলে এমন দুরবস্থা আমাদেরকে পোহাতে হতো না। ময়লার দুর্গন্ধে চারপাশে ব্যবসা প্রতিষ্ঠান চালানো একন দুষ্কর হয়ে পড়েছে।ক্রেতারা দুর্গন্ধে মার্কেটের ভিতরে প্রবেশ করতে চায় না বলেও তারা জানান। এদিকে নাম প্রকাশে অনিচ্ছুক এক ব্যবসায়ী জানান, ‘এ ব্যর্থতা বাজার ব্যবসায়ী কমিটির কারণ দীর্ঘ ১৫ বছর যাবৎ এ কমিটি নির্বাচন বহির্ভূত পরিচালিত হচ্ছে, যার ফলে তাদের কোনো জবাবদিহিতা নেই।’\nএদিকে বাজারে এসব ময়লা অপসারণে কার্যকর পদক্ষেপ না থাকায় ড্রেনেজ ব্যবস্থায় বর্ষা মৌসুমে জলাবদ্ধতার সৃষ্টি হয়।\nময়লার স্তুপ অপসারণ বিষয়ে কুঞ্জেরহাট বাজার ব্যবসায়ী কমিটির সাধারণ সম্পাদক বেলায়েত হেসেন বলেন, ‘বিষয়টি গুরুত্বের সাথে দেখা হচ্ছে। কমিটির সভাপতিসহ নেতৃবৃন্দ ও ব্যবসায়ীদের সাথে আলোচনা করে দ্রুত পদক্ষেপ নেওয়া হবে।\nবাংলাদেশ এখন আর তলাবিহীন ঝুঁড়ি নেই —চরফ্যাশনে ত্রান প্রতিমন্ত্রী\nচরফ্যাসনে জেলেদের মাঝে বিকল্প কর্মসংস্থান উপকরণ বিতরন করেন এমপি জ্যাকব


ফাইভ জি নেটওয়ার্ক কি ক্যানসারের ঝুঁকি বাড়াবে? - সমৃদ্ধির বাংলাদেশসমৃদ্ধির বাংলাদেশ\nঢাকা, আজ শনিবার, ১৪ ডিসেম্বর ২০১৯\nপ্রকাশ: ২০১৯-০৭-১৮ ১০:৪৪:১৫ || আপডেট: ২০১৯-০৭-১৮ ১০:৪৪:১৫\nগত ১৯ মার্চ দক্ষিণ কোরিয়াতে ফাইভ জি মোবাইল সেবা চালু হয়েছে। ব্রিটেনের কিছু শহরেও সমপ্রতি ফাইভ জি মোবাইল নেটওয়ার্ক চালু হয়েছে। দ্রুত গতির ইন্টারনেট সেবার নিশ্চয়তা মিলবে এই ফাইভ জি প্রযুক্তিতে।\nপ্রযুক্তিবিদদের মতে, বাধাহীন গতির সঙ্গে এটি বদলে দেবে মানুষের জীবনধারা। প্রযুক্তির এই অপার সম্ভাবনার পরও মানুষের মধ্যে উদ্বেগ রয়েছে ফাইভ জি নিয়ে। ফাইভ জি নেটওয়ার্ক স্বাস্থ্যের জন্য কতটা নিরাপদ তা নিয়েও প্রশ্ন উঠতে শুরু করেছে। স্বাস্থ্য বিশেষজ্ঞরা মনে করছেন, ফাইভ জি নেটওয়ার্কে বাড়বে ক্যানসারের ঝুঁকি। একদল বিজ্ঞানী এবং চিকিত্সক ফাইভ জি বন্ধ করার জন্য ইউরোপীয় ইউনিয়নের কাছে চিঠি দিয়েছে।\nপ্রযুক্তি সেবা দাতারা বলছে, ফাইভ জি চালু হলে কয়েক সেকেন্ডে একটি হাইডেফিনেশন ভিডিওর সিনেমা ডাউনলোড করা যাবে, যেটা ফোর-জিতে কয়েক ঘণ্টা লাগে। শিক্ষা, স্বাস্থ্য, পরিবহন, কারখানার উত্পাদন ব্যবস্থায় বিপুল পরিবর্তন আসবে। কৃত্রিম বুদ্ধিমত্তা (আর্টিফিশিয়াল ইন্টেলিজেন্স বা এআই) ও যন্ত্রের সঙ্গে যন্ত্রের যোগাযোগ বা আইওটির (ইন্টারনেট অব থিংস) ব্যবহার বাড়বে।\nপৃথিবীর কয়েকটি দেশে এরই মধ্যে ফাইভ জি নেটওয়ার্ক চালু হয়েছে। আগামী কয়েক বছরের মধ্যে অনেক দেশেই চালু হয়ে যাবে ফাইভ জি নেটওয়ার্ক। ২০২৫ সাল নাগাদ পৃথিবীতে ফাইভ জির গ্রাহক দাঁড়াবে ২৮০ কোটি। পুরাতন মোবাইল ফোন নেটওয়ার্কের মতো ফাইভ জি নেটওয়ার্কও নির্ভর করে এমন এক সিগন্যালের উপর যেটি রেডিও তরঙ্গের মাধ্যমে ছড়িয়ে যায়। অ্যান্টেনা এবং মোবাইল ফোন সেটের মধ্যে ইলেকট্রো ম্যাগনেটিক স্পেকট্রাম প্রবাহিত হয়। ফাইভ জি মোবাইল নেটওয়ার্কে অনেক হাই ফ্রিকোয়েন্সি ব্যবহার করা হয়। এর মাধ্যমে একই সময়ে অনেক মোবাইল ফোন সেটে দ্রুত গতিতে ইন্টারনেট ব্যবহার করা যায়। ফাইভ জি নেটওয়ার্কে যে তরঙ্গ থাকে সেটি শহরাঞ্চলে খুব বেশি দূর যায় না।\nএই তরঙ্গ ছড়িয়ে দেওয়ার জন্য অনেক বেশি ট্রান্সমিটার ব্যবহার করতে হয় এবং সেগুলোর অবস্থান হতে হয় মাটির কাছাকাছি। মোবাইল ফোন প্রযুক্তিতে যে ইলেকট্রো ম্যাগনেটিক রেডিয়েশন ব্যবহার করা হয় সেটির কারণে বিশেষ কয়েক ধরনের ক্যানসার হতে পারে বলে উদ্বেগ রয়েছে।\nঅবশ্য ২০১৪ সালে বিশ্ব স্বাস্থ্য সংস্থা বলেছে, মোবাইল ফোন ব্যবহারের কারণে স্বাস্থ্যের উপর নেতিবাচক প্রভাব পড়ার বিষয়টি প্রমাণিত হয়নি। যদিও বিশ্ব স্বাস্থ্য সংস্থা এবং ইন্টারন্যাশনাল এজেন্সি ফর রিসার্চ অন ক্যানসার যৌথভাবে সব ধরনের রেডিও ফ্রিকোয়েন্সি রেডিয়েশনকে শ্রেণিবিন্যাস করে বলেছে এর মাধ্যমে ক্যানসারের সম্ভাব্য ঝুঁকি রয়েছে।\n২০১৮ সালে মার্কিন স্বাস্থ্য বিভাগের প্রকাশিত এক প্রতিবেদনে বলা হয়েছে, যেসব পুরুষ ইঁদুর উচ্চমাত্রার রেডিও ফ্রিকোয়েন্সি রেডিয়েশনের সংস্পর্শে এসেছে তাদের হূদপিণ্ডে ক্যান্সার বা টিউমার হয়েছে। এ গবেষণার জন্য কিছু ইঁদুরকে দুই বছর যাবত্ প্রতিদিন ৯ ঘণ্টা করে মোবাইল ফোন নেটওয়ার্কের উচ্চমাত্রার রেডিয়েশনের সংস্পর্শে রাখা হয়েছিল। তবে একজন জ্যেষ্ঠ বিজ্ঞানী বলেন, মোবাইল ফোন ব্যবহারের কারণে মানুষ যে ধরনের রেডিয়েশনের সংস্পর্শে আসে সেটির সাথে এই গবেষণায় ব্যবহূত রেডিয়েশনের সরাসরি তুলনা করা যাবে না।\nমোবাইল ফোন নেটওয়ার্কে যত উচ্চমাত্রার ইলেকট্রো ম্যাগনেটিক স্পেকট্রাম ব্যবহার করা হবে, ঝুঁকি তত বাড়বে। গবেষক ড. গ্রিমস বলেন, মোবাইল ফোন এবং ওয়্যারলেস নেটওয়ার্কের সঙ্গে স্বাস্থ্য-ঝুঁকি তৈরি হবার কোনো প্রমাণ পাওয়া যায়নি।\nআন্তর্জাতিক নির্দেশনা অনুযায়ী ফাইভ জি নেটওয়ার্কের একটি অংশ মাইক্রোওয়েভে ব্যান্ড-এর মধ্যে পড়ে। মাইক্রোওয়েভে বিভিন্ন বস্তুতে তাপ উত্পন্ন করে যাতে এটি সহজে পরিবাহিত হতে পারে। ফাইভ জি নেটওয়ার্কের জন্য যে মাইক্রোওয়েভ ব্যান্ড ব্যবহার করা হয় সেটি ক্ষতিকারক নয়, বলছিলেন অধ্যাপক রডনি ক্রফট। তিনি বলেন, ফাইভ জি মোবাইল নেটওয়ার্কের যে রেডিও ফ্রিকোয়েন্সি সেটি এতোই ছোট যে, তাপমাত্রা বৃদ্ধি হয় না বললেই চলে। -বিবিসি


মার্চের আগে মুক্তি পাচ্ছে না ‘পদ্মাবতী’! – এখন সময়\nমার্চের আগে মুক্তি পাচ্ছে না ‘পদ্মাবতী’!\nসঞ্জয় লীলা বানসালি পরিচালিত বহুল আলোচিত সিনেমা পদ্মাবতী। গত ১ ডিসেম্বর এটি মুক্তির কথা থাকলেও প্রতিবাদের মুখে তা পিছিয়ে যায়। এদিকে শোনা যাচ্ছিল, আগামী ৫ অথবা ১২ জানুয়ারি সিনেমাটি মুক্তি পেতে পারে। তবে মার্চের আগে আর মুক্তি পাচ্ছে না পদ্মাবতী। সূত্রের বরাত দিয়ে প্রকাশিত প্রতিবেদনে এমনটাই জানিয়েছে ভারতীয় একটি সংবাদমাধ্যম।\nপ্রতিবেদনে বলা হয়েছে, নির্মাতারা জানিয়েছেন, পদ্মাবতী সিনেমাটি আংশিকভাবে ঐতিহাসিক ঘটনা অবলম্বনে তৈরি। এ জন্য ইতিহাসবিদদের নিয়ে একটি প্যানেল তৈরি করবে সেন্ট্রাল বোর্ড অব ফিল্ম সার্টিফিকেশন (সিবিএফসি)।\nএ প্রসঙ্গে সিবিএফসি’র একটি সূত্র সংবাদমাধ্যমে জানান, নির্মাতারা আবেদনপত্রে সিনেমাটি আংশিক ঐতিহাসিক ঘটনা অবলম্বনে তৈরির বিষয়টি উল্লেখ করে অযথা জটিল করেছেন। এখন এটির সত্যতা যাচাই করতে হবে।\nপদ্মাবতী সিনেমায় রানি পদ্মিনি চরিত্রে অভিনয় করছেন দীপিকা পাড়ুকোন। এতে রাজা রাওয়াল রতন সিং ও আলাউদ্দিন খিলজি চরিত্রে দেখা যাবে শহিদ কাপুর ও রণবীর সিংকে। এর আগে পদ্মাবতী সত্য নাকি কাল্পনিক ঘটনা অবলম্বনে নির্মিত তা উল্লেখ না থাকায় নির্মাতাদের কাছে সিনেমাটি ফেরত পাঠিয়েছিল সেন্সর বোর্ড।\nসূত্রটি বলেন, ‘আমরা কবে নাগাদ সেন্সরে পদ্মাবতী দেখব তা এখনো নির্ধারণ হয়নি। বিভিন্ন ভাষার কমপক্ষে ৪০টি সিনেমা এর আগে রয়েছে।’\n‘ইতিহাসবিদদের কথা বাদ দিন, সিনেমা যাচাইয়ের জন্য আমাদের সাধারণ কমিটির সদস্যরাও এখন নেই। কমপক্ষে জানুয়ারির দ্বিতীয় সপ্তাহের আগে সেন্সর সার্টিফিকেট দেয়া সম্ভব নয়। আমার মনে হয় না, তারা মার্চ অথবা এপ্রিলের আগে সিনেমাটি মুক্তি দিতে পারবে। তবু যদি এটি সিবিএফসি’র পক্ষ থেকে বিনা বাধায় ছাড়পত্র পায়।’ বলেন সূত্রটি।\nগত জানুয়ারিতে পদ্মাবতী সিনেমার শুটিং সেটে ভাঙচুর চালায় রাজপুত করনি সেনা। তাদের দাবি ছিল, সিনেমায় পদ্মাবতীর ভাবমূর্তি নষ্ট করছেন সঞ্জয়। কারণ সিনেমায় পদ্মাবতীর সঙ্গে আলাউদ্দিন খিলজির প্রেমের সম্পর্ক দেখানো হয়েছে। কিন্তু বাস্তবে পদ্মাবতী-খিলজির মধ্যে কোনো প্রেমের সম্পর্ক ছিল না। আর এতেই আপত্তি তুলেছে হিন্দু সম্প্রদায়ের ওই দল। সে সময় ভেঙে ফেলা হয় শুটিংয়ের বেশ কিছু মূল্যবান সরঞ্জাম। এমনকি সিনেমার কলাকুশলীদের সঙ্গে ধাক্কাধাক্কির মাঝে বানশালিকে চড় মারেন এক ব্যক্তি। তারপর বন্ধ হয়ে যায় শুটিং।\nএরপর গত মার্চে পদ্মাবতী’র শুটিং সেটে আগুন দেয় দুষ্কৃতিকারীরা। মহারাষ্ট্রের কোলাপুরে ঘটনাটি ঘটে। ৪০-৫০ জনের একটি দল পেট্রোল বোমা, পাথর এবং লাঠি নিয়ে হামলা চালায়। তখন সেটের নিরাপত্তার দায়িত্বে থাকা সদস্যদের সঙ্গে মারামারি হয়। তারা আশপাশে থাকা গাড়ি ভাঙচুর করে এবং সেটে আগুন দেয়। ওই সময় শুটিং সেটে কোনো কলাকুশলী ছিলেন না কিন্তু অনেক পশু ছিল। যেগুলো শুটিংয়ের প্রয়োজনে আনা হয়েছিল। এরপর বেশ কিছুদিন ধরে বিভিন্ন রাজনৈতিক ব্যক্তিত্ব ও সংগঠনের দাবিতে পদ্মাবতী সিনেমাটির মুক্তি স্থগিত করা হয়।


স্বাধীনতার সুবর্ণজয়ন্তীর সোনালি স্বপ্ন - তাজা খবর\nস্বাধীনতার ৫০ বছর বা সুবর্ণজয়ন্তী খুবই আনন্দবহ। জাতির পিতা যখন দেশ স্বাধীন করলেন সেই সময়ের দিকে তাকিয়ে প্রথমে অর্থনীতির কথা বলি। ষাটের দশকে ব্যাকওয়ার্ড বা পশ্চাৎপদ দেশ এবং সত্তরের দশকে অনুন্নত বা আনডেভেলপড দেশ বলা হতো গরিব দেশকে। সেটি খুব অসম্মানজনক ছিল।\nস্বাধীনতার পরে বঙ্গবন্ধু জাতিসংঘে দরখাস্ত দিয়ে বাংলাদেশকে স্বল্পোন্নত বা এলডিসি হিসেবে তালিকাভুক্ত করান। এর ফলে বেশ কিছু সাহায্য পাওয়া যেত, তবে তাও গৌরবের ছিল না। এছাড়া এর ফলে বিশ্ববাণিজ্যে বেশ কিছু সাশ্রয় ছিল।\nস্বাধীনতার পর বঙ্গবন্ধু বেশ কিছু সমস্যায় পড়লেন রাষ্ট্র পরিচালনা করতে গিয়ে। তখন যুক্তরাষ্ট্রের সরকার (জনগণ নয়) আর পাকিস্তান, চীন বলা শুরু করল, বাংলাদেশের তো সার্বভৌমত্ব নেই; এটা ভারতের করদ রাজ্য। পাকিস্তানের দ্বারা প্রভাবিত হয়ে মোল্লারা (গোলাম আযম, মতিউর রহমান নিজামী, জুলমত আলী খান, আব্দুল জব্বার খদ্দর) বলা শুরু করল, শেখ মুজিব ইসলামি পাকিস্তানকে হিন্দু বাংলাদেশ বানিয়ে ফেলেছেন! আমেরিকার পররাষ্ট্রমন্ত্রী হেনরি কিসিঞ্জার বললেনবাংলাদেশ তো তলাবিহীন ঝুড়ি। অর্থনীতিবিদ ফ্যালান্ড ও পারকিনসনস্ বললেন, আগামীতে বাংলাদেশ অর্থনীতিতে টিকে থাকলে আমাদের পাঠ্যপুস্তক নতুন করে লিখতে হবে। বাংলাদেশ হবে একটা টেস্ট কেইস।\nএকটি কপর্দকশূন্য রাজকোষ নিয়ে বাংলাদেশের যাত্রা শুরু হয়েছিল। বৈদেশিক মুদ্রার রিজার্ভ মাত্র ১৮ ডলার। দেশের খাদ্য গুদামে খাদ্য নেই। মাঠে ফসল নেই। নিত্যপ্রয়োজনীয় জিনিসের তীব্র অভাব। শিল্পকারখানার মালিকরা সবাই পাকিস্তানে পালিয়ে গেছে। প্রত্যয়ী বঙ্গবন্ধু আগে থেকেই চলার পথ ঠিক করে রেখেছিলেন। সবকিছু তার মাথায় ছিল। বন্দি অবস্থায় তিনি ভেবে রেখেছিলেন কীভাবে স্বাধীন বাংলাদেশকে পরিচালনা করবেন।\n‘সবার সঙ্গে বন্ধুতা, কারও সঙ্গে বৈরিতা নয়’ মন্ত্রে জোটনিরপেক্ষ নীতির ফলে পৃথিবীর বহু দেশের সঙ্গেই সখ্য হয়ে গেল বাংলাদেশের। ১০ জানুয়ারি ১৯৭২ বঙ্গবন্ধু যখন দেশে ফিরে আসেন তখন বাংলাদেশকে মাত্র ৪টি দেশ স্বীকৃতি দেয়। আর যখন ১৯৭৫-এর ১৫ আগস্ট ঘাতকরা তাকে হত্যা করে তখন ৯০টি দেশ বাংলাদেশকে স্বীকৃতি দিয়েছিল। এটা সম্ভব হয়েছিল বঙ্গবন্ধুর কূটনৈতিক তৎপরতার সাফল্যে। এক্ষেত্রে একজন সফল পররাষ্ট্রনীতি জ্ঞানসম্পন্ন নেতার দেখা পাই আমরা। পাশাপাশি বঙ্গবন্ধুর নেতৃত্বের গুণেও অনেকে বাংলাদেশকে স্বীকৃতি দিয়েছিল। বিশেষ করে, প্রতিবেশী দেশ ভারতের প্রধানমন্ত্রী ইন্দিরা গান্ধী বঙ্গবন্ধুর প্রতি শ্রদ্ধা দেখিয়ে ১৬ ডিসেম্বর ১৯৭১ দেশ স্বাধীনের পরপরইবাহাত্তরের মার্চেই ভারতীয় সৈন্যবাহিনী সরিয়ে নিয়ে যান। এতে করে বিদেশি রাষ্ট্রসমূহ বাংলাদেশকে\nস্বীকৃতি জানাতে স্বস্তিবোধ করে। বাংলাদেশের স্বাধীনতা ও সার্বভৌমত্বের প্রশ্নে আর কোনো সন্দেহ থাকে না।\nভারত তখন বাংলাদেশের আরও একটি বড় উপকার করেছিল। তখন বাংলাদেশের বৈদেশিক মুদ্রার কোনো রিজার্ভ ছিল না। ৫০০ মিলিয়ন ডলার বাংলাদেশকে ধার দিয়েছিল তারা। সেই অর্থ নিয়ম অনুযায়ী রিজার্ভ ব্যাংক অব ইন্ডিয়াতে জমা রাখা হয়। ওই প্রক্রিয়ার মধ্য দিয়ে বাংলাদেশ আইএমএফের চাঁদা দিয়ে সদস্য হয়। শুরু হলো অর্থনৈতিক সহযোগিতার পর্ব, যার প্রায় অর্ধেকই আসে গ্র্যান্ট বা মঞ্জুরি হিসেবে।\nস্বাধীনতার পরে মাথাপিছু আয় ছিল মাত্র ৮৫ ডলার। জিডিপি ১৯৭০-৭১ বছরের তুলনায় শতকরা ৩০ ভাগ কমে যায়। ১৯৭৪-৭৫ সালে প্রবৃদ্ধি দাঁড়াল শতকরা ৭.৩ ভাগ। নানা ক্ষেত্রে উন্নয়ন শুরু হলো। বিশেষ করে, কৃষিতে ইতিবাচক পরিবর্তন ও উৎপাদন বৃদ্ধি শুরু হলো। কেননা, বঙ্গবন্ধু কৃষির নানা ক্ষেত্রে সুযোগ বাড়িয়ে দিয়েছিলেন। নামমাত্র মূল্যে সেচ, সার ও বীজ দিয়ে কৃষকদের সাহায্য করা শুরু হয়। ফলে কৃষিতে আমূল বদলে গেল দেশ। নতুন স্বাধীন দেশে উন্নয়নের মহা কর্মকাণ্ড শুরু হলো। ১৯৭২ সালে মূল্যস্ফীতি বেশি ছিল। পরে মূল্যস্ফীতিও কমে এলো উৎপাদন বৃদ্ধির ফলে। মানুষের অভাব-অনটন অবশ্য কমেনি। পুরোপুরি কমল না। একটি সদ্য স্বাধীন দেশের নাগরিকদের নানা প্রতিকূল অবস্থার মধ্য দিয়ে দিনাতিপাত করতে হয়েছে। আবার স্বাধীন দেশটির অভিভাবক হিসেবে বঙ্গবন্ধুকেই জনসাধারণের দাবি-দাওয়া মেটাতে হয়েছে।\nনয়মাস সংগ্রামের মধ্য দিয়ে স্বাধীন হওয়া দেশটিতে কোনো রকমের অবকাঠামো ছিল না। বন্দরগুলোতে মাইন পুঁতে রেখে যায় পরাজিত পাকিস্তানি সৈন্যরা। শিল্পকারখানার মালিকরা সব বন্ধ করে দিয়ে চলে গিয়েছিল। এগুলোকে রাষ্ট্রীয় খাতে নেওয়া ছাড়া বঙ্গবন্ধুর সরকারের সামনে তখন কোনো উপায় ছিল না। বঙ্গবন্ধু তাই করলেন। ব্যাংকগুলো সব অচল হয়ে পড়েছিল। এই সময়ে কেন্দ্রীয় ব্যাংক প্রতিষ্ঠা করে কার্যক্রম চালিয়ে নেওয়া হলো। ৬টি তফসিলি ব্যাংক তৈরি করে তার মাধ্যমে কার্যক্রম শুরু হলো।\nকিউবার বিপ্লবী নেতা ফিদেল ক্যাস্ত্রোর সঙ্গে জাতির পিতার দেখা হয় আলজিয়ার্সে জোটনিরপেক্ষ সম্মেলনে, তিনি বললেন ‘আমি হিমালয় দেখিনি, কিন্তু বঙ্গবন্ধুকে দেখলাম।’ সৌদি আরবের বাদশাহর সঙ্গে বঙ্গবন্ধুর দেখা হলো। সৌদি বাদশাহ সে সময় বঙ্গবন্ধুকে বললেন, আমি তো আপনাকে কোনো সাহায্য দিতে পারব না; আমাদের এবারের বরাদ্দ শেষ। জাতির পিতার জবাব : আমি আপনাকে ধন্যবাদ জানাতে এসেছি, সাহায্য চাইতে আসিনি। আপনার দেশ এখনো আমাকে স্বীকৃতি দেয়নি। কিন্তু আমাদের দেশের মুসলিমদের হজ করতে অনুমতি দিয়েছেন। এতে আপনার প্রতি আমরা কৃতজ্ঞ।\nযুগোসøাভিয়ার প্রেসিডেন্ট যোশেফ টিটো বঙ্গবন্ধুকে বিমানবন্দরে রিসিভ করতে এলেন। নিয়ম ভেঙে তিনি প্রধানমন্ত্রী বঙ্গবন্ধুকে স্বাগত জানিয়েছিলেন।\nবঙ্গবন্ধু যখন পাকিস্তানের কারাগার থেকে মুক্তি পেয়ে লন্ডনে গেলেন তখন ইংল্যান্ডের প্রধানমন্ত্রী সব প্রথা ভেঙে আন্তরিকতার সঙ্গে বঙ্গবন্ধুর গাড়ির দরজা খুলে দিয়ে তাকে স্বাগত জানান। এভাবে বঙ্গবন্ধু বাংলাদেশের গতিপ্রকৃতি বদলে দিলেন। সবার সন্দেহ ও প্রত্যাশাকে পাশ কাটিয়ে বাংলাদেশকে এগিয়ে নিয়ে যেতে শুরু করেছিলেন তিনি।\nদেশ পরিচালনায় তিনি নানা পদক্ষেপ গ্রহণ করলেন। রাজনৈতিক প্রশাসনিক ক্ষেত্রে সংবিধান রচনা, শিক্ষার ক্ষেত্রে খুদরত-এ-খুদা শিক্ষা কমিশন গঠন ছাড়াও স্বাস্থ্যক্ষেত্রে কাজ শুরু করলেন। তিনি দেশের গুরুত্বপূর্ণ প্রায় সবকিছু নতুন করে গড়তে শুরু করেন। এইভাবে বঙ্গবন্ধু রাষ্ট্রের নানা জায়গায় সংবিধান প্রণয়ন, শিক্ষার উপযোগী কাঠামো, ব্যবসার প্রসারেও নানা যুগান্তকারী পদক্ষেপ গ্রহণ করেছিলেন।\nবঙ্গবন্ধু জাতিসংঘে গেলেন। সেখানে বাংলায় ভাষণ দিলেন। মনে হলো বঙ্গবন্ধু বিশ্ববাসীর পক্ষ থেকে সেখানে বক্তব্য দিলেন। ২৫ সেপ্টেম্বর ১৯৭৪ তিনি সেখানে ভাষণ দিলেন। আমার সৌভাগ্য আমি সেখানে উপস্থিত ছিলাম। সেখানে যাওয়ার পরে মনে হলো বিশ্ববাসী বঙ্গবন্ধুকে বিশ্বনেতা হিসেবেই মেনে নিয়েছেন। সম্প্রতি নোবেলজয়ী ভারতীয় অর্থনীতিবিদ অমর্ত্য সেন বলেছেনশেখ মুজিবুর রহমান একজন বিশ্বনেতা, তিনি শুধু বঙ্গবন্ধু ননবিশ্ববন্ধু।\nবঙ্গবন্ধু ধর্মের নামে বেসাতি বন্ধে ধর্মভিত্তিক রাজনীতি নিষিদ্ধ করলেন। ৪টি সুনির্দিষ্ট অপরাধ হত্যা, অগ্নিসংযোগ, লুণ্ঠন ও ধর্ষণকারী ছাড়া বাকি সব রাজাকার-আলবদরকে ক্ষমা ঘোষণা করলেন। এর মধ্য দিয়ে বঙ্গবন্ধু একজন মহান নেতা হিসেবে নিজেকে আবারও প্রমাণ করলেন। তখন তিনি ঘোষণা করলেন, সব মানুষের জন্য সমান সুযোগ-সুবিধা। তিনি কল্যাণরাষ্ট্রে সোনার বাংলা প্রতিষ্ঠা করার ঘোষণা দিলেন। যুুদ্ধে অপমানিত, লাঞ্ছিত মা- বোনদের পুনর্বাসনে জাতির পিতা নারী পুনর্বাসন বোর্ড করলেন। পূর্ব জার্মানির রাষ্ট্রপতি অর্থাৎ তার বন্ধুকে ফোন করে সব যুদ্ধাহত মুক্তিযোদ্ধাদের চিকিৎসার ব্যবস্থা করলেন। স্থাপন করলেন পঙ্গু হাসপাতাল। সুহৃদ রাশিয়া সব মাইন পরিষ্কার করল এবং বাংলাদেশি ছাত্রছাত্রীদের বৃত্তির ব্যবস্থা করল।\nকিন্তু ৭৫-এর শোকাবহ আগস্ট ট্র্যাজেডির পরে বাংলাদেশের অর্থনীতির গতি পাল্টে গেল। গরিব আরও গরিব হলো। ধনী আরও ধনী হলো। এইভাবে বাংলাদেশ চলল বেশ কিছুকাল। এরপরে ১৯৯৬ সালে জাতির জনকের যোগ্য উত্তরসূরি তার জ্যেষ্ঠ সন্তান শেখ হাসিনা ক্ষমতায় এলেন। তিনি তার বাবার আদর্শ নিয়ে দেশ পরিচালনা করলেন। শেখ হাসিনার দেশ গঠনে বাংলাদেশ কোথায় দঁাঁড়িয়ে আছে তার প্রমাণ আজকের বাংলাদেশ।\nনিউজ উইক বলেছিল, বঙ্গবন্ধুর সাতই মার্চের ভাষণ হচ্ছে রাজনীতির কবিতা। প্রকৃতপক্ষে সাতই মার্চের ভাষণ স্বাধীনতার ঘোষণা ছাড়া আর কিছুই নয় বলেও তারা ষোলই মার্চ ১৯৭২ সালে বক্তব্য ছাপে।\nআজ জাতির পিতার ১০১ বছর বয়সে তার সংকল্পে সংগ্রামে পাওয়া স্বাধীনতার সুবর্ণজয়ন্তীতে বাংলাদেশের মানুষরা কোথায় দাঁড়িয়ে! সেই তলাবিহীন ঝুড়ির প্রবক্তারা এখন বঙ্গবন্ধুর প্রশংসায় পঞ্চমুখ। ১৯৭২ এর তুলনায় জনসংখ্যা হয়েছে দ্বিগুণের কিছু বেশি, কিন্তু খাদ্য উৎপাদন বেড়েছে চার গুণ। স্বাদুজলের মাছ আর সবজিতে দেশ এখন পৃথিবীতে তৃতীয়। আলুর উৎপাদনে সপ্তম। মানুষের গড় আয়ুু ৪৭ থেকে বেড়ে এখন ৭৩ বছর। ৯০০ কোটি ডলারের অর্থনীতি এখন ৩৪০০০ কোটি ডলার। মাথাপিছু আয় দুই হাজার মার্কিন ডলারের কমবেশি; দ্য ইকোনমিস্ট আর আইএমএফ এটিকে যথাক্রমে পাকিস্তান ও ভারতের চেয়ে বেশি বলে বক্তব্য দিয়েছে। হৃদয় উষ্ণ করা সামাজিক অগ্রগতিতে বাংলাদেশ এখন দক্ষিণ এশিয়ায় শীর্ষে। নারীর ক্ষমতায়ন ও সমতায়নে এশিয়ার মধ্যে দ্বিতীয় বলে ওয়ার্ল্ড ইকোনমিক ফোরাম জানান দিচ্ছে। শূন্যের অংক থেকে বৈদেশিক মুদ্রার রিজার্ভ এখন ৪৪০০ কোটি ডলার হলেও এটা রিজার্ভ জিডিপির ন্যূনতম অনুপাতের চেয়ে কম; আপৎকালীন খাদ্য ও অব্যাহত উন্নয়নের মূলধনী যন্ত্রপাতি ও কাঁচামাল আমদানি ছাড়া রিজার্ভকে এখনো স্পর্শ করা সমীচীন হবে না।\nস্মরণ রাখা ভালো যে হাওয়াই দুশমনসহ বাংলাদেশের বৈরীশক্তি বিপুল এবং বিশাল। চুয়াত্তরের দুর্ভিক্ষ খাদ্যদ্রব্যের অভাবের কারণে হয়নি। মনুষ্যসৃষ্ট অব্যবস্থাপনা ও কিছু দুর্নীতিবাজ খাদ্য কর্মকর্তা ও মধ্যস্বত্বভোগী রক্তচোষাদের ষড়যন্ত্র কারসাজিতেই এটি ঘটে। চাল, আলু এবং পেঁয়াজের সংকটের আসা-যাওয়া এই মধ্যস্বত্বভোগীদের শক্তিমান অব্যাহত উপস্থিতিরই জানান দেয়। আইনি সংস্কার এবং সতর্ক তদারকি ছাড়াও বঙ্গবন্ধুর নির্দেশিত উৎপাদন ও বিপণন সমবায় ব্যবস্থা চালু করাও জরুরি প্রয়োজন। আর্থিক সংস্কার ও মানি লন্ডারিং দমন ও ঋণখেলাপিমুক্ত বাংলাদেশ এখন সময়ের দাবি।\nদেশে দারিদ্র্য প্রায় হটিয়ে দিয়ে অসীম সাহসী প্রধানমন্ত্রী, ‘মাদার অব হিউম্যানিটি’ শেখ হাসিনা বিদ্যুতে স্বয়ম্ভরতা এনে নিজস্ব অর্থে পদ্মাসেতু নির্মাণ করে এবং মেট্রোরেল, কর্ণফুলী টানেলসহ বিশাল অবকাঠামো গড়ে বাংলাদেশের কল্যাণরাষ্ট্রের ভিত্তি তৈরি করেছেন। শেখ হাসিনা এখন একজন বিশ্বনন্দিত নেতা। অর্থনৈতিক প্রবৃদ্ধি টেকসই কল্যাণরাষ্ট্রে তখনই রূপান্তরিত হয় যখন জাতিসংঘের এসডিজি’র ভাষায় ‘লিভ নো ওয়ান বিহাইন্ড’ ঘটে। অর্থাৎ আয়, সম্পদ ও সুযোগ বৈষম্য দূর করাটাই এখন সোনার বাংলায় কল্যাণরাষ্ট্র প্রতিষ্ঠায় শেষ বাধা। এজন্য জনবন্ধু শেখ হাসিনার ওপরই ভরসা করে রইলাম।\nPrevious Post: বিশ্বের বুকে মাথা উঁচু করে দাঁড়িয়েছে বাংলাদেশ\nNext Post: যে কোনো সময়ের চেয়ে উৎকর্ষে বাংলাদেশ-ভারত সম্পর্ক


কারেন্ট গেলে ভয় পাবেন না! - MysmsBD.Com Login Sign Up HomeSms ZoneTube Home › বিনোদন ডেস্ক › নাটক ও টেলিফিল্ম › কারেন্ট গেলে ভয় পাবেন না! কারেন্ট গেলে ভয় পাবেন না!In নাটক ও টেলিফিল্ম - Jun 25 at 11:05am দু'জন যুবক শহরে একটি বাড়িতে ভাড়া থাকেন। একদিন ওই বাড়িতে লোডশেডিং হয়। নির্ধারিত সময়ের পর সব ফ্ল্যাটে বিদ্যুৎ এলেও তাদের ঘরে আসে না। ঘন্টাখানেক পর থেকে একবার আসে তো আবার যায়- এমন অস্থির পরিস্থিতি।\nএমন ভৌতিক গল্প নিয়ে নির্মিত হয়েছে নাটক 'কারেন্ট গেলে ভয় পাবেন না'।\nমারুফ রেহমানের রচনায় নাটকটি পরিচালনা করেছেন ইমেল হক। সম্প্রতি রাজধানীর উত্তরায় নাটকটি নির্মাণ কাজ শেষ হয়েছে। কমেডি গল্প নির্ভর এই নাটকটিতে বিভিন্ন চরিত্রে অভিনয় করেছেন জনপ্রিয় অভিনেতা মোশাররফ করিম, লাক্সতারকা নিশা, সাজু খাদেম, সুজাত শিমুল, আনোয়ার হোসেন, জাহিদ সজল প্রমুখ।\nনির্মাতা সূত্রে জানা গেছে, আসন্ন ঈদুল ফিতরে বেসরকিার টিভি চ্যানেল জিটিভিতে নাটকটি প্রচারিত হবে। Facebook Twitter Googleplus Pint Noyon Khan Posts 3495 Post Views 324 Related আরও দেখুন অন্যান্য ক্যাটাগরি একি হলো তিশার! Thu at 1:48pm 122 ভিন্ন সাজে বন্যা মির্জা! Thu at 9:22am 62 টিউশনের টেনশনে জাহিদ হাসান! Wed at 2:09pm 45 মিশু সাব্বির যখন বক্সার! Tue at 7:20pm 195 ইন্তেখাব দিনার ও নিশার ঠিকানা জানা নেই! Tue at 9:36am 50 এবার নেতাজির ভূমিকায় দেখা যাবে রাজকুমারকে! Mon at 3:03pm 76 বাবার ইচ্ছা পূরণ করতে অপূর্ব এখন যা করছেন! Sun at 9:31am 127 একটি গাণিতিক হিসেবের গল্প! Dec 01 at 10:59pm 272 পাঠকের মন্তব্য (0)Please login To write comment


কোথাও বেড়াতে যাওয়ার আগে খোঁজ নিন সেখা‌নে ছাত্রলীগ আছে কিনা: মান্না | BD24Live.com\nপ্রকাশিত: ১১:২২ অপরাহ্ণ, ৩০ সেপ্টেম্বর, ২০২০\nনাগরিক ঐক্যের আহ্বায়ক মাহমুদুর রহমান মান্না ব‌লে‌ছেন, এখন ফেসবুকে সবাই লিখছে, স্ত্রীকে নিয়ে বেড়াতে যাবেন, বান্ধবীকে নিয়ে বেড়াতে যাবেন, খোঁজ নেন যেখানে যাবেন সেখানে ছাত্রলীগ আছে কি না! তি‌নি ব‌লেন, আমাদের মা-বোনেরা নিরাপদ নয় দেশের কোথাও। সাধারণ মানুষ নিরাপদ নয়। পথে যারা চলে তারা নিরাপদ নয়, আর আমাদের জীবন তো এমনিতেই নিরাপদ নয়। একদিকে কোভিড, একদিকে জিনিসের দাম বৃদ্ধি, আবার আছে পুলিশের নির্যাতন।\nবুধবার (৩০ সেপ্টেম্বর) জাতীয় প্রেসক্লা‌বের সাম‌নে জাতীয়তাবাদী মুক্তিযুদ্ধের প্রজন্ম আ‌য়োজ‌নে নারী ধর্ষণ ও হত্যার প্রতবাদে অনুষ্ঠিত এক মানববন্ধনে তি‌নি এসব কথা বলেন।\nতিনি আরও বলেন, আওয়ামী লীগ নেতারা বলেন তাদের দলে এখন নাকি সব হাইব্রিড, আসল আওয়ামী লীগ কে বা কারা তা নাকি আর খুঁজে পাওয়া যায় না। হাইব্রিড চোর-ডাকাতদের নিয়ে দল চালালে এমন অবস্থা তো হবেই।\nঢাকসুর সাবেক এই ভিপি বলেন, উনারা তো বললেই হলো না ওরা ছাত্রলীগ করে না। ওরা ছাত্রলীগ করে বলেই পুলিশ ওদের ভয় পায়, কিছু বলে না। ছাত্রলীগ-আওয়ামী লীগ করলেই যা ইচ্ছা তাই করে বেড়াতে পারেন। তাদের নামে কোনো মামলা হয় না। এই ধর্ষণ সারাদেশে চলে। নারায়ণগঞ্জে হলো, পার্বত্য চট্টগ্রামে হলো, কুমিল্লায় তনুকে ধর্ষণ করে ক্যান্টনমেন্টে খুন করা হলো। এসবের বিচার হয়েছে? হয়নি। ওরা ধর্ষকদের প্রশ্রয় দেয়। রাতে যারা ভোট ডাকাতি করে, তাদের বিরিয়ানি খাওয়ায়। আর আমরা প্রতিবাদ করতে গেলেই আমাদের নামে মামলা হয়।


পাহাড় সংরক্ষণে বাঁধা, শাস্তি পেল দশ জন - Bengal Discover\nচট্টগ্রামে পাহাড়ে উচ্ছেদ অভিযানের চিত্র।\nবাংলাদেশের চট্টগ্রামের বায়েজিদ-ফৌজদারহাট সিডিএ লিংক রোড এলাকায় ১৬টি পাহাড়ে ঝুঁকিপূর্ণ ৩৫০টি স্থাপনা ও বসতি জেলা প্রশাসন এবং পরিবেশ অধিদপ্তরের যৌথ উদ্যোগে অপসারণ করা হয়েছে। ২৪ জুন, বুধবার এ উচ্ছেদ অভিযান পরিচালিত হয়। এ সময় উচ্ছেদে বাধা-বিঘ্ন সৃষ্টিকারী চক্রের ১০ জনকে জেল দেন নির্বাহী ম্যাজিস্ট্রেট।\nজানা গেছে, এদিন সকাল ৯টা ৩০ মিনিট থেকে বিকাল ৫টা পর্যন্ত জেলা প্রশাসনের পাঁচজন নির্বাহী ম্যাজিস্ট্রেট অভিযানটি পরিচালনা করেন। এ সময় বায়েজিদ-ফৌজদারহাট সিডিএ লিংক রোডের দু’পাশে পরিচালিত অভিযানে ১৬টি পাহাড়ে প্রায় ৩৫০টি চরম ঝুঁকিপূর্ণ ঘর অপসারণ করা হয়।\nচট্টগ্রাম মহানগরীতে প্রতিবছরই বৃষ্টির মৌসুমে পাহাড় ধসের ঘটনা ঘটে। এ বছর নবনির্মিত সিডিএ লিংক রোডের দু’ধারে করোনাভাইরাস দুর্যোগ পরিস্থিতিতে গত এপ্রিল-মে মাসে পাহাড় কেটে ব্যক্তিগত ও সরকারি জমিতে (রেলওয়ের জমি, খাস জমি) প্রচুর নতুন ঘর গড়ে উঠে। যেগুলো চরম ঝুঁকিপূর্ণ অবস্থায় ছিল।\nঅভিযানে বায়েজিদ প্রান্ত এবং সীতাকুণ্ড প্রান্ত থেকে চট্টগ্রাম জেলা প্রশাসন এবং পরিবেশ অধিদপ্তরের দুটি টিম ঝুঁকিপূর্ণ স্থাপনা অপসারণ কার্যক্রম শুরু করে। প্রায় ৭ কিলোমিটার এলাকা জুড়ে পরিচালিত অভিযান দুপ্রান্ত থেকে শুরু হয়ে এশিয়ান ইউনিভার্সিটি এলাকায় এসে শেষ হয়। অভিযানে ঝুঁকিপূর্ণ ঘরবাড়ি উচ্ছেদের পাশাপাশি বিদ্যুতের ৩০টি মিটার জব্দ করা হয়। পাহাড়ের বিনা মালিকানার জমিতে কীভাবে বিদ্যুৎ মিটার সংযোগ দেয়া হলো এনিয়ে প্রশাসনিক তদন্ত করা হবে।\nশুরুতে স্থানীয় সন্ত্রাসীদের প্রতিরোধের মুখে পড়েন অভিযানের পরিচালনাকারীরা। এমনকি উচ্ছেদ টিমে থাকা ভূমি অফিসের দুই কর্মীকে মারধর করে তারা। পরিস্থিতি সামাল দিতে জনতাকে ছত্রভঙ্গ করে পুলিশ। পরে সরকারি কাজে বাধা দেয়া এবং পাহাড়ের ঝুঁকিপূর্ণ স্থাপনা উচ্ছেদের দায়িত্বরত সরকারি সদস্যকে শারীরিকভাবে আক্রমণ করায় ১০ জনকে গ্রেফতার করা হয়। মোবাইল কোর্টের মাধ্যমে জড়িতদের সাত থেকে দশদিন করে জেল দেয়া হয়েছে।\nঅভিযানে ছিলেন উপজেলা নির্বাহী অফিসার, সীতাকুন্ড মিল্টন রায়, সহকারী কমিশনার (ভূমি), কাট্টলী সার্কেল ও নির্বাহী ম্যাজিস্ট্রেট মো. তৌহিদুল ইসলাম, সহকারী কমিশনার (ভূমি), আগ্রাবাদ সার্কেল ও নির্বাহী ম্যাজিস্ট্রেট আবদুস সামাস শিকদার, সহকারী কমিশনার (ভূমি), চান্দগাও সার্কেল ও নির্বাহী ম্যাজিস্ট্রেট মামনুন আহমেদ অনীক, সহকারী কমিশনার (ভূমি), হাটহাজারী ও নির্বাহী ম্যাজিস্ট্রেট মো. শরীফ হোসেন।\nPrevious articleমা হারা এশিয়ান কালো ভাল্লুকের শাবক উদ্ধার\nNext articleযেখানে বাকি জীবন কাটাবে ভাল্লুক ছানাটি…


ছায়ানট (কলকাতা) – এর উদ্যোগে পালিত হল ‘বিদ্রোহী’ কবিতার শতবর্ষ – শুদ্ধস্বর ডটকম\n১৯২১ সালের ডিসেম্বর মাসের শেষ সপ্তাহে, কলকাতায় ৩/৪ – সি, তালতলা লেনের বাড়িতে বসে কাজী নজরুল ইসলাম রচনা করেছিলেন অবিস্মরণীয় কবিতা ‘বিদ্রোহী’। কাজী নজরুল ইসলামের সুহৃদ মুজফ্‌ফর আহ্‌মদ তাঁর স্মৃতিচারণা মূলক গ্রন্থ ‘কাজী নজরুল ইসলাম স্মৃতিকথা’য় নিজেকে ‘বিদ্রোহী’ কবিতার প্রথম শ্রোতা হিসেবে উল্লেখ করেছেন। ১৯২২ সালের ৬ জানুয়ারি ‘বিদ্রোহী’ বিজলীতেই প্রথম ছাপা হয়েছিল, পরবর্তীতে একাধিক পত্রিকায় প্রকাশিত হয়।\nতৎকালীন যুবমানসে এই কবিতা গভীর রেখাপাত করে। বিশিষ্ট নজরুল গবেষক ড. রফিকুল ইসলাম বিশ শতকের বিস্ময়কর কবিতা হিসেবে ‘বিদ্রোহী’ কবিতাকে চিহ্নিত করেছেন। ছায়ানট (কলকাতা) – এর উদ্যোগে ‘বিদ্রোহী’ কবিতার শতবর্ষ পালনের উদ্দ্যেশ্যে কলকাতার বিভিন্ন মঞ্চে বেশ কয়েকটি অনুষ্ঠানের পরিকল্পনা গ্রহণ করা হয়েছে। ১০ ডিসেম্বর শরৎচন্দ্র বাসভবনে শরৎ-সমিতির সহযোগিতায় প্রথম অনুষ্ঠান অনুষ্ঠিত হয়। অনুষ্ঠানের শুভ সূচনা করেন শরৎ-সমিতির সাধারণ সম্পাদক ড. শ্যামল কুমার বসু।\nবর্তমান সময়ে ‘বিদ্রোহী’ কবিতার প্রাসঙ্গিকতা ও জনপ্রিয়তার বিষয়ে আলোকপাত করেন শ্রী দেবনারায়ণ মোদক এবং অধ্যাপক ড. সুরঞ্জন মিদ্দে। সোমঋতা মল্লিকের পরিচালনায় কাজী নজরুল ইসলামের দেশাত্মবোধক ও জাগরণমূলক গান পরিবেশন করেন ছায়ানট (কলকাতা) – এর শিল্পীবৃন্দ – শুভ্রা ভট্টাচার্য্য, সোমা রায় বর্মন ও সুরূপা মল্লিক। একক গান ও কবিতা পাঠে অংশগ্রহণ করেন- মল্লিকা রায়, অনুপমা সরকার, কৃতি বড়ুয়া, শুক্লা দাস সেন, মিতা নাগ, সুহিতা জানা। সমগ্র অনুষ্ঠানটির পরিকল্পনা ও পরিচালনার দায়িত্বে ছিলেন ছায়ানট (কলকাতা) – এর সভাপতি সোমঋতা মল্লিক। অনুষ্ঠানে এক চমৎকার আকর্ষণের কেন্দ্র হয়ে ওঠে কাজী নজরুল ইসলাম বিষয়ক দুষ্প্রাপ্য স্মারক ডাকটিকিটের এনলার্জ কপির প্রদর্শনী। স্মারক টিকিটের সংগ্রাহক বর্ষীয়ান ফিলাটেলিস্ট জি এম আবুবকর।\nPrevious: মহামারির সবচেয়ে খারাপ অংশে প্রবেশ করতে পারি : বিল গেটস\nNext: কেন জাতীয় সরকার চাই


রাজশাহীবাসীকে করোনা প্রতিরোধী ওষুধ দিলো চাঁপাইনবাবগঞ্জ জেলা সমিতি - Rajshahi News24 | রাজশাহী নিউজ 24 রাজশাহীবাসীকে করোনা প্রতিরোধী ওষুধ দিলো চাঁপাইনবাবগঞ্জ জেলা সমিতি - Rajshahi News24 | রাজশাহী নিউজ 24\nনিজস্ব প্রতিবেদক: রাজশাহী নগরবাসীর মাঝে বিনামূল্যে করোনা প্রতিরোধী হোমিও ওষুধ বিতরণ করা হয়েছে। রাজশাহীস্থ চাঁপাইনবাবগঞ্জ জেলা সমিতির উদ্যোগে আজ শনিবার রাসিকের ১২ নং ওয়ার্ড কাউন্সিলরের কার্যালয়ে করোনা প্রতিরোধী হোমিও ওষুধ আর্সেনিক আলবাম-৩০ বিতরণ করা হয়। ওয়ার্ড কাউন্সিলরের কার্যালয়ে সামাজিক দুরুত্ব বজায় রেখে এই সেবা দেওয়া হয়।\nএসময় উপস্থিত ছিলেন সমিতির আহ্বায়ক ও রাজশাহী কলেজ অধ্যক্ষ প্রফেসর মহা. হবিবুর রহমান, প‍্যানেল মেয়র -১ মোহাঃ সরিফুল ইসলাম বাবু, দৈনিক সানশাইনের ব্যবস্থাপনা সম্পাদক মোঃ ইউনুস আলী, সমিতির সিনিয়র যুগ্ম আহ্বায়ক ও জাতীয় করোনা প্রতিরোধ কমিটির সদস্য ডা. মো: আবদুল খালেক বিশ্বাস, গোলাম কিবরিয়া, আবদুস সাত্তার, জাহাঙ্গীর আলম, আক্তারুল ইসলাম টমাস, আব্দুল জলিল এবিএম আখতারুল ইসলাম, গোলাম মোস্তফা সহ আরও অনেকে।\nনগরীর সাহেব বাজার ১২ নং ওয়ার্ড কাউন্সিলরের কার্যালয় থেকে বেলা ১টা পর্যন্ত বিনামূল্যে এক হাজার পরিবার অর্থাৎ প্রায় ৫ হাজার সদস্যর জন্য এই ওষুধ সংগ্রহ করেছেন নগরবাসী।\nচাঁপাইনবাবগঞ্জ জেলা সমিতির সিনিয়র যুগ্ম আহ্বায়ক ও জাতীয় করোনা প্রতিরোধ কমিটির সদস্য ডা. মো: আবদুল খালেক বিশ্বাস বলেন, দেশে করোনা সংক্রমণ শনাক্তের হার দিন দিন বেড়েই চলেছে এবং রাজশাহী মহানগরী রেড জোনের তালিকায় নাম এসেছে। এ পরিস্থিতিতে প্রাণঘাতি করোনা প্রতিরোধী হোমিও ওষুধ সেবনের বিকল্প নেই।\nতাই রাজশাহী নগরীসহ দেশের সকল স্তরের মানুষকে করোনা প্রতিরোধী হোমিও ওষুধ খাওয়া উচিত বলে মনে করছেন ডা. মো: আবদুল খালেক বিশ্বাস। ওষুধ সেবন ও কার্যাকারিতার বিষয়ে তিনি আরো বলেন পর পর তিন দিন ৬টি করে বড়ি সকালে খালি পেটে প্রাপ্ত বয়স্কদের সেবন করতে হবে। ১০ বছরের শিশুদের ক্ষেত্রে ৩টি করে বড়ি খালি পেটে সকালে সেবন করতে হবে।\nএটি শরীরের এন্টিবডি তৈরী করে শরীরে রোগ প্রতিরোধ ক্ষমতা বাড়ায়, তাই এটি করোনার প্রতিরোধে বিশ্ব স্বাস্থ্য সংস্থার দ্বারা এটি রেফার করা হয়েছে। করোনায় কেউ আক্রান্ত হলে কাউকে মনোবল হারানো যাবে না। বেশী বেশী প্রোটিন জাতীয় খাবার খেতে হবে এবং মনোবল শক্ত রাখতে হবে। বর্তমানে এই ওষুধ বিশ্বের বিভিন্ন দেশে করোনা প্রতিরোধে কার্যকর ভূমিকা রাখছে বলেও জানান তিনি।’


ফরেক্স সম্পর্কে - ঝুঁকি ছাড়া উপার্জন করুন\nজুন 9, 2019 ফরেক্স ট্রেডিং সিগন্যালগুলো লেখক মুরাদ লাহিড়ী 58874 দর্শকরা\nযদি আমার বিশ্লেষণ কমপক্ষে আংশিকভাবে সঠিক হয়, এবং যেহেতু শিল্পে সফল হওয়ার জন্য অন্যান্য কার্যকর উপায় রয়েছে এবং এবং জ্ঞান অর্জন করতে হয়, পিএইচডি করার সুবিধা কি? একাডেমিক অব্যাহত রাখার জন্য দৃঢ় পরিকল্পনা থাকা ব্যক্তিদের জন্য এটি কি শুধুমাত্র একটি ভাল ধারণা, বা কি অন্য কোন লক্ষ্য অর্জন করতে পারে (ভাল) পিএইচডি ফরেক্স সম্পর্কে অর্জনের মাধ্যমে? আমি ভয় পাচ্ছি যে যদি আমি শিল্প চালিয়ে যেতে চাই তবে পিএইচডি করার সময় সময় অপচয় হতে পারে।\nউনি ফরেক্স সম্পর্কে যে বিশ্বব্যাংকের না এর প্রমান আমি অনেক জায়গায় দেখেছি এবং দেখাতেও পারব। একটি মোমবাতি যা শরীরের মত বর্গক্ষেত্র দ্বারা চিহ্নিত করা হয় নীচে একটি দীর্ঘ whisker সঙ্গে।\nমানে আরএমজি মালিকের জায়গায় পাট কারখানার মালিক আসলে সে শ্রমিক দের স্বার্থ নিয়ে খুব চিন্তা করবে কি ? এই ছিলো কথাটা । আশা করি বুঝাতে পেরেছি। ফরেক্স বিনিয়োগ হতে পারে ছাড়া উপার্জন করুন, কিন্তু একটি আরো সম্ভবপর বিকল্প নিজস্ব তহবিলের কমপক্ষে অবদান সঙ্গে সব একই করতে হবে। যাই হোক, এটা করতে যে কেউ করতে পারছি, কিন্তু সবাই তথাকথিত প্রক্রিয়া ধৈর্য হবে "আমানত জমে।"\nপ্রিয়তোষ একটা ফাইল হাতে নিয়ে ফিরে এলেন। ফাইলটা হৃষিতার হাতে দিয়ে বললেন, ‘‘এগুলোতে আমার লেখা গল্প আছে। কিছু শেষ হয়েছে, কিছু অসমাপ্ত। তোমাদের মনে হলে তোমাদের আড্ডায় এগুলো পড়তে পারো।’’ মরহুম রাষ্ট্রপতি এরশাদের মরদেহ রংপুরের উদ্দেশ্যে নেয়ার প্রাক্কালে তেজগাঁও বিমান বাহিনী হেলিপ্যাডে কিছু দুর্লভ চিত্র\nএকটি একক উল্লম্বতা উদ্বেগের কারণ হওয়া উচিত নয়, তবে নিয়মিত ঘটে যাওয়া ঘোরাঘুরিটি একটি উপসর্গ হিসাবে বিবেচিত হওয়া উচিত। ঋতুস্রাবের 1 সপ্তাহ আগে প্রফিল্যাক্সিস কীভাবে শুরু করা উচিত, যাতে বমি বমি ভাব না হয়ে ওঠা যায় না। ওভার-দ্য-কাউন্টার মার্কেটটি সিকিউরিটিজ বাজারে ট্রেডিং এবং / অথবা বিনিময়ে বাইরের ইলেকট্রনিক সিস্টেমগুলির মাধ্যমে ট্রেডিংয়ের মাধ্যমে ট্রেডিংয়ের একটি উপায়। বেশির ভাগ শেয়ার এবং সরকার, পৌরসভা এবং কর্পোরেট বন্ডগুলির মধ্যে বেশি পরিমাণে বাজারের ব্যবসা হয়।\nকোন সর্বোচ্চ সীমা - যে পরিমাণ টাকা আয় করতে সক্ষম হবে, একমাত্র পুরুষ নিজে অধ্যবসায় উপর নির্ভর করে।\nনিচের উদাহরণে, লেনদেন শেষ হওয়ার পরেও2লট ভাঙ্গার জন্য আপনাকে EUR / USD মুদ্রা জোড়ার 1.2630 থেকে 1.2640 পর্যন্ত দাম বৃদ্ধি করতে হবে। কারণ দাম কমায় এবং আপনি4লট যোগ করেন, ব্রেক-লেভেল লেভেল অর্জনের জন্য আপনাকে এখন মূল্যের পরিমাণ 1.2640 এর পরিবর্তে 1.26২5 করতে হবে। ব্যক্তিগতভাবে, আমি নিক্ষেপ ক্লিকের অর্থ উপার্জন এবং এক সপ্তাহের মধ্যে স্কোর লাভের 30% আছে। এটি ফরেক্স সম্পর্কে একটি ব্যাঙ্কের চেয়ে ভালো)\nঅনুষ্ঠানে জুনাইদ আহমেদ পলক বলেন, আগামী পাঁচ বছরে তথ্যপ্রযুক্তিখাতে এক বিলিয়ন অর্থ আয় করার লক্ষ্যে বাংলাদেশ কাজ করছে। যা ২০২১ সালে ৫ বিলিয়ন ডলারে পরিনত হবে। অ্যালার্ম এ ইনস্টল করা - 12 ভি অদৃশ্য এবং বাটন গিয়েছিলাম।\nযে ফরেক্স সম্পর্কে আপনার সাথে ঘটতে দেবেন না সর্বাধিক দামের জন্য সবচেয়ে কম সময়ের মধ্যে আপনার ব্যবসা বিক্রি করার দক্ষতা এবং অভিজ্ঞতা সঙ্গে একটি ব্রোকার চয়ন করার জন্য এই টিপস অনুসরণ করুন। শেষের কবিতা : অমিত ও লাবণ্য চরিত\nতারা তালিকায় উত্তর হয়? তারা ইমেজ প্রচুর ব্যবহার করছেন? তারা ভিডিও আছে না? কতক্ষণ তাদের পোস্ট? উদ্বায়ীতামূলক - একটি সহজ শব্দ, মূল্য ভরবেগ প্রশস্ততা।\nগন্তব্য ঢাকা থেকে মক্কায়, নাকি মদিনায়—প্রথমে তা জেনে নিতে হবে। যদি মদিনায় হয়, তাহলে ঢাকায় ইহরাম নয়। মদিনা থেকে মক্কায় গেলে ইহরাম বাঁধতে হবে। বেশির ভাগ হজযাত্রী আগে মক্কায় যান। যদি মক্কায় যেতে হয়, তাহলে ঢাকা থেকে বিমানে ওঠার আগেই ইহরাম বাঁধতে হবে। ইহরাম গ্রহণের পর পার্থিব কাজকর্ম নিষিদ্ধ। যেমন—সহবাস, পুরুষদের জন্য কোনো সেলাই করা জামা, পায়জামা ইত্যাদি পরা নিষিদ্ধ। কাউকে কষ্ট দেওয়া যাবে না। নখ, চুল, দাড়ি-গোঁফ ও শরীরের একটি পশমও কাটা বা ছেঁড়া যাবে না। কোনো ধরনের সুগন্ধি লাগানো যাবে না। কোনো ধরনের শিকার করা যাবে না। ক্ষতি করে না—এমন কোনো প্রাণী মারা যাবে না। সারণী7- দীর্ঘমেয়াদী উপাদান সংকলিত অপ্রয়োজনীয় পরিধান গণনা\nবাংলাদেশ স্বাধীনতা লাভের পর কিছু দিন পাকিস্তানি ১ রুপি প্রচলিত ছিল । পরবর্তীতে ১৯৭২ সালের ৪ঠা মার্চ বাংলাদেশী ১ টাকার নোট ইস্যু হয় । ১৯৭৩ সালের ২রা মার্চ প্রথম বাংলাদেশের জাতীয় প্রতীক সম্বলিত ১ টাকার নোট ইস্যু হয়। যাই হোক ছবির শিল্পীর নামচিহ্নিত অনন্যতা, সমালোচক-নির্দিষ্ট দামের প্রতিবাদে উত্তর-আধুনিকরা হাজার হাজার ছবির নকল সস্তাদামে বাজারে বিক্রি করার পক্ষপাতী। ১৯৭৯-এ হবালটার বেনইয়ামিন বলেন এই পরিপ্রেক্ষিতে ফোটোগ্রাফির বিশেষ গুরুত্বের কথা (ইবহলধসরহ, ১৯৭৯) বলেন তা নন্দনতত্ত্বের গোড়া ধরে নাড়া দেবে।


দুই ডোজে কি দুই কোম্পানির করোনা টিকা নেয়া যাবে? | বিশ্ব | DW | 10.06.2021\nদুই ডোজে কি দুই কোম্পানির করোনা টিকা নেয়া যাবে?\nতবে এই গবেষণার তথ্য এখনও আনুষ্ঠানিকভাবে প্রকাশ করা হয়নি৷ সেটা করার আগে সারলান্ড বিশ্ববিদ্যালয়ের গবেষকরা আরও কিছু তথ্য সম্পর্কে জানতে চান৷ যেমন প্রাথমিক ফলাফলে ব্যক্তির বয়স ও লিঙ্গ কোনো ভূমিকা রেখেছে কিনা, তা জানতে চান তারা৷\nগবেষণা শেষ না হলেও এখনই প্রাথমিক তথ্য প্রকাশ করা সম্পর্কে গবেষক দলের সদস্য অধ্যাপক মার্টিনা সেস্টার বলেন, প্রাথমিক ফলাফলে তারা অবাক হয়েছেন৷ ‘‘সে কারণে আমরা এখন আমাদের পাওয়া তথ্য শেয়ার করছি,'' বলেন তিনি৷ সোমবার এসব তথ্য প্রকাশ করা হয়৷\nপ্রায় ২৫০ জন ব্যক্তি গবেষণায় অংশ নেন৷ এর মধ্যে একদল অ্যাস্ট্রাজেনেকার দুই ডোজ টিকা নিয়েছেন, একদল নিয়েছেন বায়োনটেক-ফাইজারের দুই ডোজ আর তৃতীয় একদল প্রথম ডোজ অ্যাস্ট্রাজেনেকা ও দ্বিতীয় ডোজে বায়োনটেক-ফাইজার নিয়েছেন৷ গত জানুয়ারিকে জার্মানিতে অ্যাস্ট্রাজেনেকার টিকা অনুমোদন পাওয়ার পর সবাই সেটা নেয়া শুরু করেছিলেন৷ কিন্তু এপ্রিলে কয়েকজনের রক্ত ক্লট জমার খবর আসার পর কিছুদিন শুধুমাত্র ৬০ এর বেশি বয়সিদের অ্যাস্ট্রাজেনেকার টিকা দেয়ার সিদ্ধান্ত হয়েছিল৷ ঐ সময়টায় অ্যাস্ট্রাজেনেকার প্রথম ডোজ পাওয়া ব্যক্তিদের দ্বিতীয় ডোজ হিসেবে বায়োনটেক-ফাইজার বা মডার্নার টিকা দেয়া হয়৷\nজার্মানিতে করোনা পরীক্ষায় ব্যাপক দুর্নীতি, অসহায় সরকার\nএমপির বিরুদ্ধে ঘুসের অভিযোগ\nগত ফেব্রুয়ারিতে জার্মানির এমপি গিয়র্গ ন্যুসলাইনের বিরুদ্ধে ছয় লাখ ৬০ হাজার ইউরো ঘুস নেয়ার অভিযোগ ওঠে৷ রক্ষণশীল এই আইনপ্রণেতার বিরুদ্ধে অভিযোগ তিনি মাস্ক সরবরাহকারী প্রতিষ্ঠানের কাছ থেকে ওই টাকা নিয়ে চুক্তি সম্পাদনে ভূমিকা রেখেছেন৷ অভিযোগের তদন্ত এখনো চলছে৷\nএবার করোনা পরীক্ষায় দুর্নীতি\nকরোনার সংক্রমণ কমাতে এবং মানুষকে স্বাভাবিক জীবনে ফেরাতে বিভিন্ন শহরে যত বেশি সম্ভব করোনা পরীক্ষার ব্যবস্থা করেছে সরকার৷ সপ্তাহে কমপক্ষে একবার বিনামূল্যে করোনা টেস্ট করানোর সুযোগ পাচ্ছেন অনেক মানুষ৷ পরীক্ষার ফলাফল নেগেটিভ হলে তা দেখিয়ে অবাধে কেনাকাটা আর রেস্তোরাঁয় প্রবেশের সুযোগ পাওয়া যাচ্ছে৷ এসব পরীক্ষা নিয়েই শুরু হয়েছে দুর্নীতির মহোৎসব৷\nবিভিন্ন শহরে এই পরীক্ষাকেন্দ্রগুলো চালাচ্ছে মূলত বেসরকারি কিছু প্রতিষ্ঠান৷ পরীক্ষা না করেই টাকা আদায়ের অভিযোগ ওঠার পর ১৬টি রাজ্যের স্বাস্থ্যমন্ত্রীদের সঙ্গে বৈঠক করেছেন জার্মানির স্বাস্থ্যমন্ত্রী ইয়েন্স স্পান৷ সেখানে দুর্নীতি রোধে রাজ্য সরকারগুলোকে তৎপর হওয়ার অনুরোধ জানিয়ে তিনি বলেন, ‘‘বেসরকারি প্রতিষ্ঠানগুলোকে নিয়ন্ত্রণ করা দরকার৷ বার্লিন থেকে সারা দেশের পরি্স্থিতি নিয়ন্ত্রণ করা সম্ভব নয়৷’’\nকাগজে ১০০০, বাস্তবে ৭০\nনর্থ রাইন ওয়েস্টফালিয়া রাজ্যের কোলন শহরের মাত্র একটি পরীক্ষা কেন্দ্রের দৃষ্টান্ত তুলে ধরলেই সারা দেশে দ্রুত করোনা পরীক্ষার নামে কী হারে দুর্নীতি হচ্ছে তা বোঝা যাবে৷ সেখানে বাস্তবে মাত্র ৭০ জনের করো৷না পরীক্ষা করা হলেও সরকারের কাছ থেকে এক হাজার জনের পরীক্ষার টাকা নেয়া হয়েছে৷\nকম টাকায় কম দুর্নীতি?\nপ্রতি জনের একবারের পরীক্ষার জন্য প্রতিষ্ঠানগুলোকে ১৮ ইউরো করে দিতো জার্মান সরকার৷ কিন্তু ব্যাপক দুর্নীতির খবরে ক্ষুব্ধ স্বাস্থ্যমন্ত্রী ইয়েন্স স্পান বলেছেন, টাকার পরিমান ১৮ ইউরো থেকে অনেক কমিয়ে দিতে চান তিনি৷ স্পান মনে করেন, প্রতিটি পরীক্ষার জন্য ১০ ইউরোরও কম দেয়া উচিত৷ পরীক্ষার খরচ কমালে দুর্নীতি কি কমবে?\nগবেষকরা দুটি বিষয় জানার চেষ্টা করেছেন৷ এক, টিকা পাওয়ার পর কী পরিমাণ অ্যান্টিবডি তৈরি হয়েছে৷ দুই, এসব অ্যান্টিবডি কতখানি কার্যকর৷ প্রাথমিক ফলাফল বলছে, বায়োনটেক-ফাইজারের দুই ডোজ নেয়া এবং বায়োনটেক-ফাইজার ও অ্যাস্ট্রাজেনেকা মিলিয়ে দুই ডোজ নেয়া ব্যক্তিদের শরীরে অ্যাস্ট্রাজেনেকার দুই ডোজ নেয়া ব্যক্তিদের তুলনায় ১০ গুন বেশি অ্যান্টিবডি তৈরি হয়েছে৷\nআর অ্যান্টিবডির কার্যকারিতার ক্ষেত্রে বায়োনটেক-ফাইজারের দুই ডোজের চেয়ে বায়োনটেক-ফাইজার ও অ্যাস্ট্রাজেনেকার মিশ্রনে ‘কিছুটা ভালো' ফল পাওয়া গেছে বলে অধ্যাপক সেস্টার জানান৷\nজার্মান বিশ্ববিদ্যালয়ের আগে একই বিষয়ে স্পেনের মাদ্রিদের কার্লোস তৃতীয় হেল্থ ইনস্টিটিউটের একটি গবেষণার প্রাথমিক তথ্য প্রকাশিত হয়েছিল৷ ৬৬৩ জন অংশগ্রহণকারীর উপর করা ঐ গবেষণার ফলাফলেও জার্মান বিশ্ববিদ্যালয়ের গবেষণার মতোই তথ্য পাওয়া গেছে৷ তবে স্পেনের গবেষণার ফলও এখনও চূড়ান্ত নয়৷\nভবিষ্যতে বায়োনটেক-ফাইজার ও অ্যাস্ট্রাজেনেকা মিলিয়ে টিকা দেয়া যাবে কিনা সে সিদ্ধান্ত নিতে আরও গবেষণা প্রয়োজন বলে মনে করেন জার্মানির অধ্যাপক সেস্টার৷\nজার্মানিতে টিকা বাড়ছে, করোনা সংক্রমণ কমছে\nরাজধানী বার্লিনে লকডাউনবিরোধী প্রতিবাদ-বিক্ষোভ প্রায় নিয়মিত ঘটনা৷ তবে তাতে করোনার বিরুদ্ধে লড়াইয়ে সরকার নমনীয় হয়নি৷ সুফলও আসছে তার৷ বার্লিনে এ পর্যন্ত এক লাখ ৭৬ হাজারের চেয়েও বেশি মানুষ সংক্রমিত হলেও বেশিরভাগই এখন পুরোপুরি সুস্থ৷ মারা গেছেন প্রায় সাড়ে তিন হাজার মানুষ৷ ওপরে শহরের এক স্পোর্টস সেন্টারে টিকা দিতে আগ্রহীদের লম্বা লাইন৷\nজার্মানির অন্যতম জনবহুল রাজ্য নর্থ রাইন ওয়েস্টফালিয়া রাজ্যের শহর কোলনের টিকা দেয়া চলছে জোর কদমে৷ ওপরে তারই একটি চিত্র৷\nহামবুর্গে করোনায় সংক্রমিতের সংখ্যা ৭৫ হাজারের বেশি, মৃতের সংখ্যা ১৫০০ ছাড়িয়েছে৷ তবে গত এক সপ্তাহে সংক্রমিত হয়েছেন মাত্র ৩৫ জন৷ সংক্রমণ কমানোয় বড় ভূমিকা রেখেছে জনগণের স্বাস্থবিধি মেনে চলা এবং টিকা নেয়া৷\n২০২০ সালের ফেব্রুয়ারি থেকে জার্মানির বন শহরে করোনায় সংক্রমিত হয়েছেন ১৪ হাজারেরও বেশি মানুষ৷ মারা গেছেন ২৩৯ জন৷ তবে সংক্রমণের হার ধীরে ধীরে কমছে৷ ওপরের ছবিতে বন শহরের একটি টিকাদান কেন্দ্র৷\nমিউনিখেও চলছে টিকা দেয়া৷ করোনা সংক্রমণও কমছে ধীরে ধীরে৷\nড্যুসেলডর্ফে এ পর্যন্ত ২৪ হাজারেরও বেশি মানুষ সংক্রমিত হয়েছেন, মারা গেছেন ৪৫০ জনের বেশি মানুষ৷ ছবিতে শহরের একটি করোনা টিকাদানকেন্ত্র৷\nস্টুটগার্ট শহরের একটি করোনা টিকা দেয়ার কেন্দ্র৷\nগত ২১ মে ডর্টমুন্ড শহরে ২৪ ঘণ্টায় ৫৪ জনের দেহে করোনা সংক্রমণ ধরা পড়ে৷ টিকা দেয়া বাড়ার সঙ্গে সঙ্গে সংক্রমণের হার আরো কমবে বলে আশা করা হচ্ছে৷\nজার্মানির এসেন শহরে করোনা এ পর্যন্ত কেড়ে নিয়েছে ৫৭৩ জনের প্রাণ৷ করোনা হানা দিচ্ছে, পাশাপাশি টিকা নেয়া মানুষের সংখ্যাও বাড়ছে সেখানে৷\nড্রেসডেনে টিকা দেয়ার দৃশ্য৷ সেখানেও করোনার প্রকোপ ধীরে ধীরে কমছে৷\nআবেদনের সুযোগ সত্ত্বেও জার্মানিতে টিকার অভাব\nকি-ওয়ার্ডস টিকা, জার্মানি, ভাইরাস, ভ্যাকসিন, আস্ট্রাজেনেকা, বায়োনটেক ফাইজার\nকরোনার চতুর্থ ঢেউ মোকাবিলার প্রস্তুতি নিচ্ছে জার্মানি 05.08.2021\nবুস্টার ডোজ বন্ধ রাখার আহ্বান ডাব্লিউএইচও-র, যুক্তরাষ্ট্রের প্রত্যাখ্যান 05.08.2021\nঅনেক দেশ টিকাই পায়নি, অথচ কিছু দেশ অতিরিক্ত এক ডোজ দেয়ার পথে হাঁটছে৷ তাই ধনী দেশগুলোকে সেপ্টেম্বর মাস শেষ না হওয়া পর্যন্ত ‘বুস্টার ডোজ' কার্যক্রম স্থগিত রাখতে বলেছে ডাব্লিউএইচও৷ যুক্তরাষ্ট্র তাতে রাজি নয়৷


পোষা প্রাণী থেকে কি করোনা সংক্রমণ হয়?\nপ্রকাশিত : ১৫:৩৭ ৩০ জুলাই ২০২০\nকরোনায় আরও ৪৮ জনের মৃত্যু (ভিডিও)\nকরোনায় কিছু মানুষের উপসর্গ দেখা যায় না, কেন?\nনিউ ইয়র্কের চিড়িয়াখানায় বাঘের শরীরে সার্স কোভ ২ ভাইরাসের সংক্রমণ ধরা পড়ার খবরে অনেকেই বাড়ি থেকে পোষা প্রাণী বের করে দিতে শুরু করেছিলেন। নানা শহর, মফঃস্বলে এমনকি গ্রামেও এই ঘটনা ঘটছে।\nপশ্চিমবঙ্গের প্রাণী ও মৎস্য বিজ্ঞান বিশ্ববিদ্যালয়ের অধ্যাপক ভাইরোলজিস্ট সিদ্ধার্থ জোয়ারদার জানান, মানুষের থেকে গৃহপালিত প্রাণীদের মধ্যে সার্স কোভ ২ ভাইরাস ছড়ায়, এর প্রমাণ আছে। কিন্তু এই ভাইরাস প্রাণী থেকে মানুষের শরীরে আসে না এটি পরীক্ষিত সত্য।\nঅনেকেই ভুল ভাবনার বশবর্তী হয়ে বাড়ির পোষা প্রাণীটিকে তাড়িয়ে দেন। মানুষের আদর ভালবাসা পেয়ে অভ্যস্ত এই প্রাণীরা, নিশ্চিন্ত গৃহকোণ থেকে পথে নেমে ভয়ানক অসহায় হয়ে পড়েছে। এই ব্যাপারটা অত্যন্ত অমানবিক।\nগৃহপালিত প্রাণী তা সে কুকুর, বিড়াল, খরগোশই হোক বা বিদেশি পাখি এখনও পর্যন্ত কোনও পোষ্যের শরীর থেকে করোনা ভাইরাস মানুষকে সংক্রামিত করেনি। এই নিয়ে কোনও রকম সন্দেহের অবকাশ নেই, জোর দিয়ে বললেন সিদ্ধার্থবাবু।\nশুধু তাই নয় মাসখানেক আগে মুরগির মাংস, পাঁঠার মাংস বা ডিম খাওয়ার ব্যাপারেও অনেকে দ্বিধায় ভুগছিলেন। প্রাণী বিষয়ক গবেষণায় একথা প্রমাণিত পোলট্রি বা যে কোনও পশুপালন কেন্দ্রে পালন করা প্রাণীর মাংস বা ডিম রান্না করে খেলে তার থেকে করোনা ছড়িয়ে পড়ার কোনও রকম সম্ভাবনা নেই।\nনিশ্চিন্তে প্রাণীজ প্রোটিন খাওয়া যেতেই পারে বলে আশ্বস্ত করলেন সিদ্ধার্থবাবু। সম্প্রতি যুক্তরাজ্যে একটি পোষা বিড়ালের শরীরে নভেল করোনাভাইরাসের সংক্রমণ পাওয়া যায়। তার পরেই ভয় ও উদ্বেগ বাড়ে। কিন্তু প্রাণী ও ভাইরাস বিশেষজ্ঞরা এ ব্যাপারে নিশ্চিত করেছেন যে বিড়ালটির যিনি দেখভাল করতেন তিনি কোভিড ১৯ পজিটিভ ছিলেন। তাঁর মাধ্যমেই বিড়ালটি সংক্রমিত হয়ে পড়ে। দুজনেই এখন কোভিড মুক্ত।\nব্রিটেনের চিফ ভেটেরিনারি অফিসার ক্রিস্টিন মিডলমিস বিবিসিকে দেওয়া এক সাক্ষাৎকারে জানান যে, মানুষ থেকে পোষ্য প্রাণীতে সার্স কোভ ২ সংক্রমিত হলেও তাদের থেকে মানুষের সংক্রমণের কোনও ঘটনার কথা এখনও পর্যন্ত শোনা যায়নি। একই সঙ্গে তিনি এও জানিয়েছেন, পোষ্য প্রাণীদের কোভিড ১৯ সংক্রমণ হলে অল্প বিস্তর উপসর্গ দেখা যায় ও তা দু’চার দিনের মধ্যে সেরে যায়, এ নিয়ে অযথা আতঙ্কিত হওয়ার কোনও কারণ নেই।\nনেদারল্যান্ডসে কয়েকটি মিঙ্ক ( রোমশ স্তন্যপায়ী প্রাণী) ফার্মের মিঙ্কদের মধ্যে কোভিড ১৯-এর সংক্রমণ ধরা পড়ে। তাদের যাঁরা দেখভাল করতেন তাঁদের থেকেই ওদের মধ্যে রোগ ছড়িয়ে পড়েছে সেই প্রমাণ পাওয়া গিয়েছে। মিঙ্কদের থেকে করোনা মানুষে যায়নি সেই ব্যাপারেও বিজ্ঞানীরা নিশ্চিত। অথচ ভয় পেয়ে প্রচুর মিঙ্ককে মেরে ফেলা হয়েছে।\nএ ছাড়া ফেরেট নামে এক বিশেষ প্রাণী যাদের পরীক্ষাগারে গবেষণার ট্রায়ালের কাজে লাগানো হয় তাদের শরীরে সার্স কোভ ২ জীবাণুর সংক্রমণ পাওয়া গেছে, কিন্তু তাদের থেকে মানুষের মধ্যে সংক্রমণের কোনও চিহ্ন নেই। ইতিমধ্যে ইউরোপ, উত্তর আমেরিকা ও এশিয়ার কোনও কোনও জায়গায় পোষ্যদের মধ্যে নভেল করোনাভাইরাসের সংক্রমণের খবর পাওয়া গেলেও তাদের থেকে আজ পর্যন্ত কোনও মানুষের সংক্রমণ হয়নি হওয়ার কোনও আশঙ্কাও নেই বলে জানালেন সিদ্ধার্থ।\nএই প্রসঙ্গে ভাইরোলজিস্টদের পরামর্শ যাঁদের বাড়িতে কুকুর, বিড়াল বা অন্যান্য পোষ্য আছে তাদের কয়েকটা ব্যাপারে সাবধানতা মেনে চলা উচিত। তারা বা বাড়ির অন্যরা কোভিড পজিটিভ হলে পোষ্যদের থেকে দূরে থাকবেন। হাঁচি কাশি কিংবা কথা বললে ড্রপলেটের মাধ্যমে প্রাণীদের লোমে ভাইরাস চলে যায়। আর প্রাণীরা লোম চাটতে গিয়ে সংক্রমিত হয়ে পড়ে। বাইরে থেকে বাড়িতে ফিরলেও পোষ্যরা কাছে আসে।এই ব্যাপারেও নজর রাখা দরকার।\nবাইরের হাত পা পরিষ্কার করে পোশাক পরিবর্তন করে তবেই ওদের কাছে যাবেন। বাড়ির অন্যান্য সদস্যদের বা বাচ্চাদের ক্ষেত্রে যে নিয়ম মানতে হয় পোষ্যদের ক্ষেত্রেও সেই নিয়ম জারি রাখা দরকার বলে মনে করেন তিনি। ইটালিতে পোষ্য কুকুরদের মধ্যে কোভিড সংক্রমণ দেখা গিয়েছিল, ওরা সংক্রমিত হয়েছিল মানুষের থেকে।\nসুতরাং অকারণে অবলা প্রাণীদের উপর বিরূপ হবেন না। নিজেরা ভাল থাকুন, পোষ্যদের যত্ন করুন, ভাল রাখুন।\nকরোনা সংক্রমণ অনেকটাই নিয়ন্ত্রণে : ওবায়দুল কাদের\nকরোনা আক্রান্ত সেভিয়ার নেমানজা গুডেই\nকরোনায় ২ লাখ ১১ হাজার ১৭ মেট্রিক টন চাল বরাদ্দ\nচুয়াডাঙ্গায় আরও ২৪ জনের করোনা শনাক্ত\nকরোনায় মৃত্যুর সংখ্যা তিন হাজার ছাড়াল (ভিডিও)


প্রকাশ: ১ ফেব্রুয়ারী, ২০২১ ১৭:৩৩ অপরাহ্ন\nস্টাফ রিপোর্টার: গোপালগঞ্জের কোটালীপাড়ায় ২০০০ সালে বোমা পুঁতে রেখে আওয়ামী লীগ সভাপতি ও বর্তমান প্রধানমন্ত্রী শেখ হাসিনাকে হত্যাচেষ্টা মামলায় আপিলের রায় ঘোষণার জন্য আগামী ১৭ ফেব্রুয়ারি দিন ঠিক করেছেন হাইকোর্ট।\nরাষ্ট্র ও আসামি পক্ষের যুক্তিতর্ক উপস্থাপন শেষে এ বিষয়ে সোমবার হাইকোর্টের বিচারপতি জাহাঙ্গীর হোসেন সেলিম ও বিচারপতি মো. বদরুজ্জামানের সমন্বয়ে গঠিত বেঞ্চ এ আদেশ দেন।\nআদেশের বিষয়টি গণমাধ্যমকে নিশ্চিত করেছেন ডেপুটি অ্যাটর্নি জেনারেল মো. বশির উল্লাহ।\nআদালতে রাষ্ট্রপক্ষে শুনানি করেন অ্যাটর্নি জেনারেল এ এম আমিন উদ্দিন, ডেপুটি অ্যাটর্নি জেনারেল বিশ্বজিৎ দেবনাথ, ডেপুটি অ্যাটর্নি জেনারেল মো. বশির উল্লাহ, সহকারী অ্যাটর্নি জেনারেল মিজানুর রহমান খান শাহিন, মোহাম্মদ শাহিন আহমেদ, মো. সাফায়েত জামিল, মো. আশিকুজ্জামান বাবু, সাদিয়া সুলতানা রত্না।\nএছাড়া পলাতক আসামির পক্ষে রাষ্ট্র নিযুক্ত আইনজীবী ছিলেন আমূল্য কুমার সরকার।\n২০০০ সালের ২১ জুলাই গোপালগঞ্জের কোটালিপাড়ায় শেখ লুৎফর রহমান আদর্শ কলেজের মাঠে তৎকালীন প্রধানমন্ত্রী শেখ হাসিনার সমাবেশস্থলের পাশ থেকে ৭৬ কেজি ওজনের একটি বোমা উদ্ধার করা হয়।\nবোমা উদ্ধার হওয়ার পরদিন ওই স্থানেই শেখ হাসিনার বক্তব্য দেওয়ার কথা ছিল। এ ঘটনায় কোটালিপাড়া থানার উপ পরিদর্শক নূর হোসেন বিস্ফোরক দ্রব্য আইনে পরে মামলা করেন।\nসে মামলার তদন্ত শেষে নিষিদ্ধঘোষিত জঙ্গি সংগঠন হরকাতুল জিহাদের নেতা মুফতি আব্দুল হান্নানসহ ২৫ জনের বিরুদ্ধে অভিযোগপত্র দেয় পুলিশের অপরাধ তদন্ত বিভাগ (সিআইডি)।\nএরপর গোপালগঞ্জের আদালতে আসামিদের বিরুদ্ধে অভিযোগ গঠন করা হয়। পরবর্তীতে ২০১৭ সালের ২০ আগস্ট ঢাকার দ্রুত বিচার ট্রাইব্যুনাল-২ এই মামলায় হরকাতুল জিহাদের ১০ নেতাকর্মীর ফাঁসি, একজনের যাবজ্জীবন ও তিনজনের ১৪ বছরের কারাদণ্ডের রায় ঘোষণা করেন।\nবিচারিক আদালতের এই রায়ের পর নিয়ম অনুযায়ী আসামিদের ডেথ রেফারেন্স ও আপিল শুনানির জন্য হাইকোর্টে আসে। ২০১৮ সালের ২ এপ্রিল আসামিদের ডেথ রেফারেন্স ও আপিল শুনানি শুরু হয়।